Обобщено за последните 9 дни - оста… ъъъ, помъдрях 😉, МЦ, разни подобия на тренировки, колело - само един път, няколко разходки (на места без много хора) и стабилно пролетно почистване.\nОт 30 март до 7 април\nСилови 27, Курсове 26, Колело (6 пъти/общо 227.85 км), Домашни тренировки 8\nДомашна тренировка 4 (на 30.03 - преди да върна дългия лост) - 47 мин\n- Военна преса с ”лост” от стоеж 3x8 - 22.5 кг\nДомашна тренировка 5 (най-накрая с два дъмбела, ама пък първи ден МЦ) - 40 мин\n- Повдигане на дъмбели встрани при наклон напред - 3x8 - 2x6.25 кг\n- Разни разтваряници с ластик за крака\nДомашна тренировка 6 - 44 мин\n- Едностранно гребане с дъмбел - 3x8 - 15 кг\n- Упр-я за крака с ластик\nДомашна тренировка 7 - 52 мин\n- Разтваряне с дъмбели встрани 3x8 - 2x6.25 кг\n- Едностранно трицепсово разгъване с дъмбел зад глава - 3x12 - 8.75 кг\n- Бицепсово сгъване с дъмбели - 3x16 - 2x11.25 кг\n- Бърпи - 10, 10\n- Руско извиване - 3x30 - с 5 кг\nДомашна тренировка 8 - 56 мин\n- Повдигане на дъмбели от хоризонтален тилен лег - 3x10 - 2x12.5\nКолело - 51.25 км, 2 ч и 35 мин\n- Пица с нахутено брашно, извара, яйца, доматена паста, прошуто, кашкавал, пармезан\n- Арабски кекс\n- „Сладолед“ - извара, банан, прясно мляко, какаови зърна, агаве, тахан, стевия\n- Шницел от пуешка кайма и нахут, кюфте само от кайма\nЧестита Цветница! Здрави и щастливи да са всички именици!\nОт 8 до 12 април\nСилови 27, Курсове 26, Колело (8 пъти/общо 343.96 км), Домашни тренировки 10\nДомашна тренировка 9 - 1 час и 2 мин\n- Напади с дъмбели - 3x15 на крак - 2x10\n- Концентрирано сгъване с дъмбел - 3x10 - 8.75 кг\nДомашна тренировка 10 - 46 мин\n- Повдигане на ръце напред с дъмбели - 3x12 - 2x6.25 кг\n- Гребане с дъмбели - 2x8 - 2x12.5\nКолело - 55.44 км, 2 ч и 50 мин\nКолело - 60.67 км, 3 ч и 13 мин\nХубава седмица на всички! 😊\nПицата на снимката ми прилича , като тези които правим вкъщи. Салата изглежда “слънчева” - интересна идея за вид.\nказано от I`M на 13.04.20, 00:23:\nПицата е тази, но с някои промени и в двойна доза, а ако трябва да съм честна “Слънчевата салата” беше приготвена за мъжа ми :) Аз ядох същото, но не така подредено :D\nЧестито Възкресение Христово! Здрави и щастливи да сте!\nОт 13 до 19 април\nСилови 27, Курсове 26, Колело (9 пъти/общо 417.29 км), Домашни тренировки 14\nДомашна тренировка 11 - 48 мин\n- Гоблет клек с дъмбел 15 кг - 3x15\nДомашна тренировка 12 - 55 мин\n- Кик-бек - 3x10 - 6.25 кг\nДомашна тренировка 13 - 53 мин\n- Разтваряне за рамо с ластик - 3x15\nДомашна тренировка 14 - 47 мин\nКолело - 73.33 км, 4 ч и 45 мин (Мнооого тежко ми дойде това каране. Имаше доста изкачвания, кофти терен през половината маршрут и гаден вятър. Но се радвам, че го изкарах, де 😊)\nЩе правя тези 4 тренировки, докато не работят фитнесите. Исках да включа и други упражнения, за което чаках да пристигне един степер тип лежанка, ама и тук се получи поредната сага с фитнес поръчката ми.\nПрез март поръчахме Reebok deck, който да използваме като лежанка, за полулег, седеж, пък става и за Степ аеробика. Пишеше, че ще дойде след 2 април. Естествено парите си ги дръпнаха веднага. Миналата седмица им писах мейл да питам, кога мога да очаквам доставката. 9 дни по-късно получих отговор, че ще има наличност от 27 календарна седмица, демек края на юни, началото на юли :D Лееекинко се ядосах… Сега съм в чуденка, дали да откажа поръчката (тъй като на разумна цена няма откъде да го купя, а го бях харесала още преди да подозирам, че ще настане време, в което фитнесите ще затворят) или да чакам. Както и да е, жалко, че не го поръчах още миналата година. Сега ползваме за лежанка една голяма табуретка ракла :D За раменна преса един на друг играем ролята на облегалка. Получават се нещата и така, тъй че спирам да мрънкам 😊\nМнението беше редактирано от Poli на 19.04.20 21:55.\nТренировките тази седмица бяха същите като миналата, но гледам, че вече не мога да си редактирам поста и да ги кръстя, затова ще ги впиша подробно и тази седмица. Кръщавам си ги А, Б, В и Г и от следващата седмица ще записвам само промените, ако има такива.\nОт 20 до 26 април\nСилови 27, Курсове 26, Колело (10 пъти/общо 499.18 км), Домашни тренировки 18\nДомашна тренировка А 15 - 52 мин\nДомашна тренировка Б 16 - 55 мин\nДомашна тренировка В 17 - 53 мин\nДомашна тренировка Г 18 (МЦ) - 56 мин\n- Хип тръст с дъмбел - 1x15 - 25 кг\nКолело - 81.89 км, 3 ч и 59 мин\nТози път карахме основно по алеи. Затова и времето е по-кратко в сравнение с миналата седмица, когато маршрутът беше с 10 км по-малко, но много по-труден.\nНа снимката е опитът ми за мини солена торта… Скъса ми нервите тази рецепта. То и аз не съм много по готвенето. Голяма разправия ми се стори :D Определено втори път няма да я направя, но пък стана вкусна 😊\nСъдържание - яйце, нахут, кисело мляко, извара, червен боб, морков, чушка, кисели краставички, кашкавал, пъдпъдъчи яйца, маслини, зехтин.\nСлънчева седмица на всички! 😊\nМнението беше редактирано от Poli на 26.04.20 22:25.\nЗдравей... Хареса ми ми тренировките може да ги пробвам. С изключение, че нямам колело за голямо съжаление...\nказано от Асен Стоймирски на 26.04.20, 23:37:\nРадвам се, че ти харесват. Не са оптимални, но докато не работят фитнесите, са някакво решение. Идеи за упражненията взимам от сайта на BB-Team и ги съчетавам така, че горе-долу да натоварвам при всяка тренировка цялото тяло.\nМнението беше редактирано от Poli на 27.04.20 11:09.\nДнес по-кратък отчет. Тренировките са същите, ще впиша само промените.\nОт 27 април до 3 май\nСилови 27, Курсове 26, Колело (11 пъти/общо 591.35 км), Домашни тренировки 22\nДомашна тренировка А 19 - 47 мин\nДомашна тренировка Б 20 - 54 мин\n- Раменна преса пред гърди 3x8 - 2x13.65 кг\n- Повдигане на дъмбели от хоризонтален тилен лег - 3x10 - 2x13.65 кг\nДомашна тренировка В 21 - 56 мин\nДомашна тренировка Г 22 - 54 мин\n- Хип тръст с дъмбел - 3x15 - 25 кг\nКолело - 92.17 км, 4 ч и 45 мин\nДнес карахме. Не беше много приятно времето. Доста духаше, ама в петък и събота пък валеше. Поозорих се, ама го изкарах :)\nОт утре спирам с метода на око, че са ми много “големи очите“. Всичко на везната. След разни сметки и теглилки, реших да следя калориите на седмична база. Просто има дни, в които мога да не ям, други, в които съм постоянно гладна и тези около цикъла, когато липсата на шоколад е животозастрашаваща… за околните :D\nЗасега ще съм на 13 000 калории на седмица, което е около 1850 на ден. Ще видя първата седмица имам ли шанс въобще. Ако успея да сваля между 3 и 4 килограма този месец, ще направя нови сметки за следващия.\nУспешна седмица на всички! 😊\nОт 4 до 10 май\nСилови 27, Курсове 26, Колело (12 пъти/общо 692.78 км), Домашни тренировки 26\nТази седмица включих и малко кардио след тренировките. Аз май бях писала, че от фитнеса ни дадоха достъп до онлайн курсове, та най-накрая ги пробвах 😊 Лекички са, ама все е нещо.\nДомашна тренировка А 23 - 50 мин\n+ 27 мин кардио\nДомашна тренировка Б 24 - 51 мин\nДомашна тренировка В 25 - 52 мин\n+ 26 мин кардио\nДомашна тренировка Г 26 - 1 час и 2 мин\n- Едностранно гребане с дъмбел - 3x8 - 16.25 кг\nКолело - 101.43 км, 5 ч и 12 мин (с почивка за хапване на половината)\nПредизвикателството приключено успешно! Не бях писала по въпроса, защото имах съмнения, дали ще издържа. Та, след първото ми каране за годината през март (около 25 км), ми щукна да карам всеки следващ път с 5 км отгоре до 60 и после през 10 до 100. Много съм щастлива, че успях 😊 Мъжът ми и той се включи по някое време. Най-труден за мен си остана 70-километровият маршрут.\nКалории - 16 297 (за седмицата) от 52 000 (за месеца)\nДааам… С калориите не се справих добре тази седмица. Ще трябва да се коригирам следващите три, ако не искам да си тъпча на едно и също място.\nОт 11 до 17 май\nСилови 27, Курсове 28, Колело (13 пъти/общо 737.19 км), Домашни тренировки 30\nПри нас фитнесите не са отворили още, но пък организираха курсове на открито. На единия бяхме само трима човека, но на другия вече се събрахме по-стабилна група и е много забавно.\nДомашна тренировка А 27 - 47 мин\n+ 25 мин кардио (онлайн курс)\nДомашна тренировка Б 28 - 48 мин\n+ 26 мин кардио (онлайн курс)\nДомашна тренировка В 29 - 52 мин\nДомашна тренировка Г 30 - 1 час\nКурсове на открито\nСтеп аеробика - 1 час и 7 мин (Как ми липсваше 😊)\nИнтервална тренировка - 1 час\nКолело - 44.41 км, 2 ч и 21 мин\nКомпютърчето на колелото ми спря да работи. То аз преди го бях изпускала два, три, пет пъти :D и май си му беше време да сдаде багажа (добре поне, че изкара 100-те километра миналата седмица). Карахме заедно с мъжа ми, така че ще впиша данните от неговото.\nДнес също бяхме планирали колело, но сутринта ме изненада цикълът, като ми дойде с ден по-рано. Въпреки че доста се чудих дали да не изляза все пак да карам, реших, че е по-разумно днес да почивам.\nКалории - 13 880 (за седмицата)\nОбщо 30 177 от 52 000 (за месеца)\nТази седмица мааалко по-добре с калориите, ама трябва още да се потрудя.\nРадвам се, че във форума има хора от Ловеч и околността 😊 Поздрави на прекрасния ми град!\nМнението беше редактирано от Poli на 17.05.20 22:53.\nЗдравей, Поли! Все се каня да те питам- какво значи 27 силови, 20 домашни тренировки и т.н. при описанието на тренировките ти за седмицата? Че си направила толкова броя тренировки за една седмица ли и ако да... как става това? 😁\nказано от Диляна на 19.05.20, 22:00:\nТова са ми активностите за годината. Реших да видя колко тренировки ще направя, ама не очаквах, че фитнесите ще затворят (затова съм забила на 27 силови :D). Така в края на годината ще знам колко съм тренирала. Информацията ще използвам, живот и здраве, за сравнение в бъдеще. Защото, така да се каже, аз сега започвам ;)\nИначе в момента правя по четири домашни тренировки на седмица. Те са еднакви и затова ги вписвам само с буквички. Малко по-нагоре има тяхно пълно описание.\nПоздрави и успех с планк предизвикателството! :)\nЯснооо. Благодаря! Успех и на теб! А силовите могат да си вървят и в домашна обстановка, ако решиш. 🙂 Стискам палци да постигнеш целите си безпроблемно. Следя дневника ти с интерес.\nЗдравейте и честит празник 😊\nОт 18 до 24 май\nСилови 27, Курсове 29, Колело (15 пъти/общо 820.82 км), Домашни тренировки 34\nУтре отварят фитнесите и при нас. Имам намерение да ходя както на силови, така и на курсове. Иначе тази седмица се класирах само за Степ аеробиката в понеделник, а след това забраниха провеждането на курсове на паркинга, защото не е регистриран като спортна площадка…\nДомашна тренировка А 31 - 46 мин\n- Гоблет клек с дъмбел 16.25 кг - 3x15\nДомашна тренировка Б 32 - 50 мин\nДомашна тренировка В 33 - 54 мин\nДомашна тренировка Г 34 - 58 мин\nСтеп аеробика - 1 час и 9 мин\nКолело - 58.05 км, 2 ч и 49 мин\nКолело - 25.58 км, 1 ч и 27 мин (градско - светофари, хора - бавно)\nКалории - 15 815 (за седмицата)\nОбщо 45 992 от 52 000 (за месеца)\nПрекрасно… останаха ми 6 000 калории за следващите 7 дни. Ясно е, че нямам шанс. Ще мисля как ще процедирам през юни, но нека първо завърша този месец…\nС отварянето на фитнеса ще започна да вписвам пак малко по-често, че иначе в неделя ще е ферман. Статистиката за общата активност, която си водя, ще споделям веднъж в седмицата.\nТренировките тази седмица са без програма. Исках да видя каква е обстановката във фитнеса, както и колко назад ще трябва да върна тежестите. За следващата седмица ще гледам да си изготвя някакъв план и да си го следвам.\n- Повдигане на краката на стенд (със свити в коленете крака) - 3x15\n- Абдуктор 3x15 - 50 кг\n- Бедрено сгъване 3x15 - 32 кг\n- Бедрено разгъване 3x15 - 29 кг\n- Клякане с щанга 1x10 - 40 кг, 1x10 - 45 кг, 1x10 - 50 кг, 1x8 - 55 кг, 1x3 - 60 кг, 1x3 - 65 кг\n- Мъртва тяга 1x8 - 40 кг, 1x8 - 45 кг, 1x8 - 50 кг, 1x4 - 60 кг, 2x3 - 70 кг\nНе искам да се оплаквам, ама имам адска мускулна на бедрата :D\nОпределено ми липсваха тренировките, а и няма много хора, така че е още по-приятно :)\nИмахме гости няколко дни и не ми остана време да вписвам. Хубавото е, че си бяха докарали колелата и единия ден карахме, другите се разхождахме и така. Е, имаше повече хапване и пийване и не съм следила калории. Така или иначе още на 29 май калориите бяха повече от предвидените за месеца. Интересното е, че като си тръгнаха и се качих на кантара, очаквах да съм качила, а той показа още 500 грама надолу. Как става този номер не ми е известно :D Ненормална история.\nВзех си мерки, ще ги пусна като снимка. Сравнено с началото на май съм свалила 2.8 кг, а и см са мръднали навсякъде, но сравнено с положението преди да затворят фитнесите съм си същото кюфте. Така да се каже, задържах си положението, което пак е по-добре от нищо. Добре че бях редовна с домашните тренировки, иначе не ми се мисли колко щях да кача.\n- Бицепсово сгъване на скрипец 3x10 - 30 кг\n- Разтваряне с дъмбели встрани 3x8 - 2x7.5 кг\n- Бицепсово сгъване с щанга от стоеж 3x8 - 22.5 кг\nСтеп аеробика - 1 час и 7 мин\nКолело - 8.02 км, 25:44 мин\nКолело - 27.97 км, 1 час и 36 мин\n- Клякане с щанга 1x10 - 40 кг, 1x10 - 50 кг, 1x8 - 55 кг, 1x6 - 60 кг, 1x4 - 65 кг\n- Мъртва тяга 1x8 - 50 кг, 2x6 - 60 кг, 1x3 - 70 кг\n- Повдигане на краката на стенд (с изпънати крака) - 3x10\nЦелта за юни е висока за моите възможности, ама ще се пробвам. Като кг е да видя числото 95 на кантара. Калориите ги качвам на 1900 на ден, но понеже на 1 юни не съм смятала колко са, то за 29 дни от юни имам право на 55 100 калории.\nТази седмица за съжаление не ми се получи от най-активните, но пък за сметка на това добре си похапвах :D\nНещо много грозно съм клякала във вторник и стабилно ме беше заболял кръстът, та даже пропуснах Степ аеробиката в сряда. Затова в петък кляках по-леко и така ще е и другата седмица.\nОф и колело не карах, защото все валеше и дори до фитнеса ходих с колата. Днес времето беше хубаво, ама пък имах други задачи.\nЛошото е, че чакам МЦ другата седмица, но все пак ще се опитам да почивам само един ден.\nФитнес - 1 час и 3 мин\n- Клякане с щанга 1x10 - 45 кг, 1x10 - 50 кг, 1x10 - 55 кг\n- Пулдаун 3x10 - 29 кг\n- Повдигане на щанга от хоризонтален тилен лег 2x6 - 35 кг, 1x6 - 40 кг\n- Изтласкване на щанга от лег с тесен хват - 3x6 - 35 кг\n- Повдигане на щанга от полулег - 3x6 - 35 кг\nДомашна тренировка - 35 мин\n- Бърпи - 2x10\nКалории 15 686 от 55 100 (за месеца)\nОбща активност за годината:\nСилови 33, Курсове 33, Колело (17 пъти/общо 856.81 км), Домашни тренировки 35\nХубава седмица на всички 😊\n- Мъртва тяга 1x8 - 50 кг, 1x8 - 60 кг, 1x3 - 70 кг, 1x1 - 75 кг\n- Разтваряне на пек-бек машина 3x8 - 39 кг\n10 юни (МЦ)\nИмам проблем с ухото и не ми е за първи път. Не е запушено, но чувам постоянно пищене, усещам, че е влязла вода и лекичко ме наболява. Миналата година така си докарах инфекция и бях три дни с някакво лекарство. Съответно не трябваше да го мокря и не тренирах. Сега се самолекувам с някакви капки и още не съм решила дали утре да не посетя лекар. Ще реша сутринта като видя как съм.


Авантюра в света на Елин Пелин - публичен документ\nКато принцип в подстъпа към творчеството на Елин Пелин би могло да ни послужат думите на Богомил Райнов от есето "Картината пред нас", които Здравко Чолаков (17) цитира, обръщайки внимание на степента на художествената възприемчивост: "Навлизането в света на един автор, дори най-познатия, дори най-признатия, дори най-подробно изследвания, е винаги едно приключение, една лична авантюра с изход, който невсякога може да бъде предвиден. И това е може би една от най-смущаващите, но и най-увлекателните страни на изкуството. Личното преживяване, личната авантюра, личният извод, независимо кой какво е казал преди това."\nЛичната авантюра в Елин-Пелиновия свят бе не само увлекателна, но доведе и до интересни резултати: оказа се, че в него функционира моделът на Проп за вълшебната приказка; че образът на самодивата от народната митология пренася свои характеристики върху някои героини; че растителният, животинският, предметният свят и числата присъстват в текста със своя символика; че имената имат смислопораждаща функция.\nКато начало ще използваме двете книги на Проп като теоретичен материал, върху който ще наслагваме епизоди от разказите. Нашата задача ще бъде да докажем приликата с приказните особености, както и връзката с фолклора изобщо, като посочим конкретните влияния върху Елин-Пелиновия текст. Не трябва да се забравя тезата на Проп (14, с. 130), "че чистотата на строежа на приказките е свойствена сила само на селячеството, малко докосващо се до цивилизацията". Така че Елин Пелин не би могъл да създава чисти приказки. Още повече, че според Проп "трябва да се има предвид, че така, както се асимилират елементи във вътрешността на приказката, се асимилират и кръстосват ЦЕЛИ ЖАНРОВЕ. Така се създават понякога много сложни конгломерати, в които съставните части на нашата схема влизат като епизоди" (14, с. 130). Същото "кръстосване на цели жанрове" се открива и в Елин-Пелиновите разкази. Да си припомним влиянието на битовата приказка и анекдота (вж. 19). Това, както и влиянието на вълшебната приказка (според смисъла, който Проп влага в това определение) ще се опитаме да открием, анализираме и докажем в разказите на Елин Пелин.\n"Ветрената мелница" почти винаги намира място в критическите оценки на Елин-Пелиновото творчество. Споменават се основните проблеми и идеи, проследяват се особената композиция и функцията на детайлите (7). Най-често се говори за оптимизма, жизнелюбието, мечтателността, за съпричастност в изживяването, за пределна яснота и прозрачност на съдържанието. (Поради това и този разказ остава извън обсега на нетрадиционните анализи.) Говори се и за това, че "Ветрената мелница" поставя началата на новия етап в развитието на автора. (Макар и публикуван след "Напаст божия", "Ветрената мелница" е написан преди това.)\nВ беседата си "Как пиша" от 03. 05. 1949 г. (4) Елин Пелин казва, че героят дядо Корчан е трябвало "да направи вятърна мелница на едно място по нашите места, гдето вятърна мелница само в приказките се срещаше". Не трябва да забравяме, че Елин Пелин пише приказки за деца. Този факт доказва две неща. Първо, че авторът се е запознал с определен брой приказки. Второ, че работата с тях е довела до трайни отпечатъци в неговото отношение към създаването на определен вид текст. Племенникът на Елин Пелин д-р Иван Велков разказва, че "като праобраз на Лазар Дъбака от разказа е послужил бащата на писателя" (4, т. 1, с. 315), който също "някога си беше построил ветрена мелница, която отпосле наричаха "паметник на сушата" (пак там). В бележките към разказа се споменава още, че "пейзажът и обстановката в разказа представляват точно описание на родното село на писателя - Байлово". Тези факти говорят за автобиографизъм, от една страна, и за паралел с вълшебната приказка, от друга.\nНачалната ситуация в разказа или, както Проп я нарича - изходната ситуация, е показателно приказна: от десет години насам, единствен спомен. Това много прилича на живели някога... В първия и втория абзац от текста се задава основната композиционна схема - преплитането на реалност и приказност. Това преплитане се среща и в други разкази, например в "Мечтатели". Второто изречение на разказа, за разлика от първото, създава впечатление за изключителност, за фантастичност. (Подобно контрастиране Р. Коларов открива в разказа "Задушница", в който двойната синусоида съдържа периодично преплитащи се спиритуално и материално, сериозно и смешно.) Сюжетната история започва от третия абзац. Срещаме и първото разколебаване на композицията (според класификацията на Проп) - вместо да се започне с изходната ситуация (14, с. 39), която да назове и опише героите, се посочва липсата, т.е. имаме преминаване към 8. функция, която поставя началото на завръзката (14, с. 35). Проп допуска приказката да започне именно от 8. функция (14, с. 51) и посочва, че тя е задължителна за всяка приказка, тъй като "други форми на завръзка на вълшебната приказка не съществуват" (14, с. 51). Т. нар. изходна ситуация се появява след 9. функция. 8. функция притежава две разновидности: 1) вредителство, и 2) недостиг, липса. Във "Ветрената мелница" имаме 2) недостиг, липса, които се изразяват в описанието на сушата и замлъкването на водениците, включително и воденицата на Лазар Дъбака. Подобна липса е обозначена от Проп с а5 и представлява "рационализирана форма", "битово начало". Там, където се описва сушата - в четвъртия абзац - отново има приказност. Образът на триглавата хала може да предизвика интересни паралели с приказката, но нас ни интересува композицията. Обобщението е следното: налице е битово начало - изображение на сушата, от една страна, и симптоматична приказна обстановка, от друга.\nСледващата - 9. функция, която се обозначава като посредничество, като съединителен момент, също присъства в Елин-Пелиновия текст. Чрез нея се съобщава за липсата, която "изисква от героя задължително напускане на дома" (14, с. 51, 53). Съединителният момент е първата поява на героите - обръщението на Лазар Дъбака към дядо Корчан. Веднага след това идва и т. нар. изходна ситуация. Текстът се разкъсва от информацията за героите, която се оказва изключително важна. За Дъбака са казани две важни неща. Първото, на което трябва да обърнем внимание, е, че той е ерген. Това по същество е посочване на втора липса - липсата на годеница, която според класификацията на Проп е 1) (14, с. 50). Второто, което съдържа в себе си скрит обреда на инициация, е фактът, че Дъбака е скитал десет години (за функцията на числата ще стане дума по-нататък). Проп пише, че преминаването през този обред прави от героя пълноправен член на обществото и му дава правото да встъпва в брак. Очевидно е, че в този случай имаме покриване между приказката и разказа или поне нищо не ни дава основание да го отхвърляме. За Христина се разбира, че тя е мома, хубава, сираче, внучка на дядо Корчан. Проп казва, че "приказката отразява преминаването на властта от тъст към зет през жена-дъщерята. Приказката показва и друго: зетят се подлага на изпитание за придобитото умение. Това изпитание има предбрачен характер и едновременно с това трябва да покаже доколко героят е способен да владее природата (пак там). Ако допуснем, че зетят е Лазар Дъбака, че Христина е дъщерята и дядо Корчан - тъстът (защото на практика дядото е поел бащинските функции), то с пълно право можем да кажем, че между структурата на приказката и разказа отново има покриване. Как то се реализира в подробности, ще проследим в сюжетния ход на разказа. В изходната ситуация се посочват плановете и начинанията на Лазар Дъбака и дядо Корчан: първо - да построят тепавица, второ - дарак. Ветрената мелница е третото, което те ще строят заедно. Ще си позволим да приведем малко предварителна информация, за да анализираме фактите. Цифрата 3 се свързва с хармонията и порядъка (12, с. 46). В книгата на Донка Петканова се казва, че във фолклора "разгадаването на третата загадка, преодоляването на третата пречка носи успеха". Ветрената мелница е третият строеж, който Лазар Дъбака измисля. Изводът е, че именно той ще му донесе успех и ще доведе до някакъв завършек, до прелом в неговия живот. Проп също пише за утрояването (14, с. 96) - той посочва, че "повторението може да бъде равномерно или да нараства, като третата задача се оказва най-трудна". В нашия случай ролята на трета задача изпълнява ветрената мелница. Проп посочва и възможността за утрояване на функции. Във "Ветрената мелница" 9. функция, или т. нар. съединителен момент, се утроява. За първия съединителен момент вече говорихме. Вторият следва веднага след края на изходната ситуация, т.е. тя разкъсва утрояването. Този факт е много важен. Това разкъсване е изключителна цел, която, реализирана (вж. горе за изходната ситуация), води до все по-осезаемо доближаване до приказните особености. Вторият съединителен момент е и вторият (по хронологията на събитията) разговор между Лазар Дъбака и дядо Корчан: "Сега, когато..." - това е третият съединителен момент. Нека да спрем дотук и да видим какво се получава. Посочени са двете липси - на ветрена мелница и на съпруга на Лазар Дъбака. Да си спомним, че в края на разказа Лазар нарича Христина "ветрена мелница", т.е. стига се до липса на две ветрени мелници. Възможността да има първата Лазар Дъбака получава от дядо Корчан, а да има втората - от Христина. Върху този момент ще се спрем подробно, след като стигнем до финала на разказа. Но за да посочим следващата функция, трябва да определим основните роли. Лазар Дъбака ще бъде герой, а дядо Корчан - дарител. Следващата е 12. функция - изпитание на героя от дарителя. Нашият случай е посочен от Проп като 2 (от 12) (14, с. 56), т.е. това е неговата реакция - 13. функция (14, с. 59) 2 (от 13). След нея идва ред на 14. функция, т.е. на получаването на вълшебното средство (14, с. 62) 9 (от 14). В нашия случай дядо Корчан "сам се предоставя на разположение на героя. Трудът от мене, вятърът от тебе. 15. функция (преместване) е отиването на Лазар Дъбака и дядо Корчан на баира (т.е. изкачване по вертикала - 14, с. 68). Доста изменена и осъвременена е 16. функция (борба), която откриваме в мнението на селяните, израз на присмех и недоверие. Незачитането на това мнение от Лазар Дъбака и дядо Корчан, които се работеха и работеха... въпреки общото мнение можем да отбележим като 18. функция (победа) - пак в доста осъвременен вариант. Тези отдалечавания от приказката са потвърждение на казаното в началото за чистотата на приказката (14, с. 130). Ликвидирането на (първата) липса се реализира в 19. функция. Лазар Дъбака работи върху мелницата и казва на дядо Корчан, че ще я свърши. Наистина, Лазар "намира" мелница, само че в лицето на Христина, т.е. прави се преход от едната към другата мелница. За това спомагат думите на дядо Корчан към Дъбака: "Лазаре бе, ти трябва да се ожениш", които представляват 9. функция, т.е. те са съединителен момент между втората липса (че Лазар е ерген) и ликвидирането й. Разказът тук се прекъсва от изображение на народния обичай пеперуда, който няма пряко отношение към нашия анализ. След това изображение идват една след друга двете функции - 8. и 15., т.е. третата липса (Христина е мома) и преместването на Христина (тя се качва на мелницата). Отново идва ред на изпитанието (12. функция) - разговорът между Христина и Дъбака; реакцията на героя (13. функция) - Лазар се увлича; получаване на вълшебното средство (14. функция) - теслата: Христина слиза долу с теслата и Дъбака слиза, за да вземе теслата. Тоест и двамата слизат, но теслата изчезва от изображението, защото е изчерпила своята функция. Следва кулминационният момент. Преди него историята отново е разкъсана - този път от ръченицата, която играят Лазар Дъбака и Христина преди облога. Народният обичай пеперуда фиксира края на ликвидирането на първата липса след получаването на вълшебното средство, но задържа действието, което води до ликвидирането на останалите две липси. Поставянето на трудната задача (25. функция) дава тласък на действието. Сключва се облогът. Христина дава трудна задача на Лазар Дъбака и Лазар Дъбака дава трудна задача на Христина. Спазването на облога е част от задачата. Лазар надиграва Христина, т.е. той е решил задачата си, Христина спазва облога - така че и тя решава своята. Решаването на трудната задача (26. функция) води до разпознаване на героя (27. функция). Трансфигурацията (20. функция), т.е. придаването на нов облик на героя, се изразява в това, че Лазар Дъбака няма да бъде вече ерген и Христина няма да бъде вече мома. Тази трансфигурация е отново в осъвременен вариант (ако направим паралел с приказния). Последната - 31. функция, е сватба. Обещаният на Лазар брак не присъства в изображението, но се подразбира (вж. Мъжете излязоха с бъклици като на сватба). Обещаните на Христина жълтици (14, с. 84) 6 (от 31) са дадени. Христина получава освен парична награда (14, с. 84) и ръката на своя избраник.\nВъв "Ветрената мелница" можем да отделим само три от основните седем роли в приказката - на дарител, помощник, герой. Тяхната характеристика, мотивировка и форми на проявяване се покриват донякъде с посочените от Проп. Липсата на пълна и достатъчна прилика е обяснена от Проп (14, с. 130). Функциите на действащите лица се преплитат и са много трудно доловими. Понякога един персонаж може да бъде и дарител, и помощник (14, с. 105), т.е. да обхваща два кръга на действие. Условно можем да разделим разказа "Ветрената мелница" на две части: до ликвидирането на първата липса и след това. В първата част имаме само една липса и основните роли са ясно разграничими - Лазар Дъбака е герой, а дядо Корчан - помощник и дарител. Нещата дотук са ясни. Но във втората част имаме сблъсък на две липси, поради което се стига до следната схема:\nЛазар Дъбака - герой\nХристина - герой Христина - помощник и дарител\nЛазар Дъбака - помощник и дарител\nПолучава се дублиране, тъй като ликвидирането на двете липси върви едновременно и се решава чрез ръченицата. Проп посочва състезанията (13, с. 309) като начин на изпитание. Лазар Дъбака и Христина се подлагат взаимно на изпитание. Според Проп "победата се постига чрез вълшебния помощник". Лазар Дъбака и Христина си помагат един на друг, решават задачата и ликвидират липсата. Един за друг те са помощници, като ролята им на герои не отпада. В такъв случай ролята на помощника в разказа играят и дядо Корчан, и Лазар Дъбака, и Христина. Според Проп (13, с. 177) ролята на антропоморфни помощници може да се изпълнява от различни видове майстори, т.е. от хора, които притежават някакво умение. За Лазар Дъбака и дядо Корчан се казва: "Те и двамата имаха похватни майсторски ръце" (свързано с първата липса). За Христина се казва: "Тя бе прочута игралица", а за Лазар Дъбака: "някогашен славен игралец" (свързано с втората липса). Има още един случай, който заслужава внимание. 15. функция (преминаването) Проп (13, с. 197) мотивира с търсенето на жена (Христина - в нашия случай), на чудна вещ (ветрена мелница) и др. Лазар Дъбака и дядо Корчан "преминават" по вертикала отдолу нагоре, за да построят ветрената мелница. Христина се качва на ветрената мелница при Дъбака, а после и двамата слизат, за да се стигне до сватбата.\nФакт е обаче, че не може да се твърди, че има пълно припокриване (вж. горе) между приказката и разказа "Ветрената мелница". В "Исторически корени на вълшебната приказка" (с. 343) Проп отново говори за наслояването, замяната, преосмислянето, новите образувания. Той защитава тезата, че съществува ядро, което "поема в себе си новата, по-късна действителност - някои нови детайли и усложнения". В случая става дума за пътя на сюжета от докласовото общество (явления, представи) към приказката: "Битът, промененият начин на живот - това са източниците на материала за замяна" (с. 343). Проп нарича това явление "закон за запазване на композицията с промяна на действащите лица". В този смисъл авторът вижда историческите корени на приказката и нейното създаване. Но според нас с пълна сила същите принципи действат и при асимилирането на тази приказка от литературата, тъй като са налице и замени, и преосмисляния.\nКогато говорим за приказката, трябва да обърнем внимание и на обреда на инициация. Според Проп това е основният скелет на приказката, около който се градят функциите, основните роли и т.н. Освен във "Ветрената мелница" скрит обред на инициация можем да открием и в "Престъпление", "Син", "Лепо". Анализът на тези разкази не би било възможно да се движи в тесен паралел с приказния вариант. Причините за това са няколко, но основната (около която се градят другите) е непокриването със смисъла на този обред, с ролята на героя в приказката. За непокриване, разминаване и преобръщане се говори и при анализ на "Гераците".\nВ заключение можем да кажем, че има три вида разкази: такива, които съдържат в композицията си епизоди от приказката ("Ветрената мелница", "Самодивските скали"), и такива, в които части от приказката са разказани от самите герои ("Косачи", "Мечтатели"). Друг особен вид разкази са тези, в които приказните елементи са съвсем малко ("Престъпление", "Лепо"). Тези разкази са обект на по-задълбочен анализ. Но при всички случаи се налага изводът, че приказката е оказала своето влияние върху Елин Пелин. Дали този авторов подход е търсена стилизация, или не, на този етап не можем да докажем. Истина е, че Елин Пелин пише много внимателно и дълго своите творби. В такъв случай едни такива "приказни" влияния не могат да останат незабелязани от автора и не могат да бъдат следствие само от неговия произход. Това, че Елин Пелин е израснал сред народа, с неговите обичаи и приказки, не може да означава, че тяхното влияние в текста е останало незабелязано. Прецизността на автора, както и писането на приказки от него, ни водят до хипотезата, че влиянието на приказките и наличието на народни вярвания и обичаи са осъзнати елементи от художествения текст, със своя функция и значимост.\nСвоя функция и значимост имат и образите и символите от растителния, животинския и предметния свят. На повестта "Гераците" няма да се спираме, тъй като Д. Добрев и Н. Чернокожев са направили свои изследвания върху нея. Можем да отбележим (без да го превръщаме в специален обект на внимание), че заглавието на цикъла "Под манастирската лоза" също носи особен смисъл - в него е кодирана основната идея. Според Д. Петканова (12, с. 92) лозата има двойствена природа, свързана и с доброто, и със злото. Борбата между тях е основополагаща в структурата на цикъла.\nВ разказа "Косачи" можем да отделим два интересни образа - на кукумявката и на змията. Според народното вярване (10, с. 162) ако човек тръгне на път и види кукумявка, то той трябва да се върне. Лазо не вижда, но чува зловещия писък на кукумявката. Не това го кара да се върне, но този е един от моментите, които предсказват финала на разказа. Разбира се, че може да се тълкува и като суеверие на героя. В неговото съзнание се наслагват и приказката за царската дъщеря, и песента за невярната булка Стояница (като и в двата случая косачите правят сравнение с Пенка). Както кукумявката, така и змията асоциативно отвеждат към дявола. Но символиката на змията има двойствено значение (12, с. 74) - на зла сила, свързана с греха и вероломство, и на даваща живот, т.е. на властваща над живота и смъртта. Такава е и царската дъщеря от приказката - с двойствено поведение. (Царската дъщеря се сравнява и с вещица. За природата на вещицата и нейното поведение, както и за силата на косата, вж. Проп.) Образът на змията се среща и в "Престъпление": "Тогава Липо заслага по главата му тежки удари с голямата си тояга, бързо и силно, като че трепеше змия. Нено не шавна." Сравняването на действията на Нено с всичко онова, символ на което се явява змията, има интересен резултат. Двойствената природа на този образ води до разминавания. Ако приемаме змията за символ на греха, на мъжкото оплождащо начало, за зла сила, то имаме съвпадане с текста. Но ако змията се тълкува като символ на живота, като олицетворяваща мъдростта и охраняваща имота и къщата (12, с. 74-78) съвпадане между текст и символ няма да има. "В народното творчество преобладава негативното отношение към змията" и "ако човек насън убие змия - добро е, ще унищожи душманин (12, с. 78). Постъпките и моментното умопомрачение на Липо могат да се тълкуват като извадени извън света на разумните действия, като попадане в несвяст. В такъв случай отново имаме съвпадение, защото и Нено с пълно право може да се определи като "душманин" (вж. Н. Чернокожев за змията в повестта "Гераците").\nСлед изследването, направено върху Елин-Пелиновите разкази (от които в този случай посочихме само два), стана ясно, че за паралели между текста и символи от растителния, животинския и предметния свят може да се говори. Скрити в (на пръв поглед) обикновени сравнения, символите носят своето значение за осмислянето на текста, за пълноценното му възприемане. Те носят и своя приказен, тайнствен, свръхестествен колорит, с който се придава завършеност както на отделните образи, така и на текста като цяло.\nОбразът на самодивата е не по-малко интересен. В книгата си "Медното гумно на прабългарите" Иван Венедиков (1) търси историческите корени на този образ в религиите на славяните и прабългарите, както и в гръцката и в римската митология. Характеристиките, които той му дава, се преплитат до голяма степен с характеристиките, които Д. Маринов дава не на образа на самодивата, а на образа на самовилата. Наличието на такова разминаване ни даде повод да търсим други източници на информация. Ив. Георгиева говори за "названия с локално разпространение", от което става ясно, че "самодива" и "самовила" са смислово изравнени. Същата теза е защитена и в енциклопедичния речник, чийто съставител е Анани Стойнев. Според автора в Западна България женските митични същества са известни като самодиви, в Източна и Южна България - като самовили, вили, в Пирин и Странджа-Сакар - като юди, и т.н. Интересно е мнението на Д. Овчаров за книгата на Йосиф Мороз "Женски демонични образи в българския фолклор". Ще си позволя да цитирам част от тази критика, защото в нея се обобщават както направените от нас справки и заключения, така и съвременното състояние на разбирането за същността на този образ: "Необходимо е преди всичко да се изяснят понятията самодива, самовила-вила, които стоят в основата на изследването. Съществуват мнения, че те са различни помежду си, но и че са един и същ митологичен образ с различни имена в отделните географски райони." Й. Мороз възприема второто гледище и с това се присъединява към мнението на П. Динеков: "Мисля, че независимо от общата основа в тези различни названия могат да се открият нюанси, на което очевидно се дължи изброяването им заедно и последователно в един и същ фолклорен източник. Ако все пак авторът държи на своето становище, той трябва да възприеме едно от имената (може би най-разпространеното - самодива) и да го използва като синоним на останалите. В такъв случай ще се избегне неяснотата в отделните подзаглавия на труда, където често пъти се преминава от самодива към самовила, и обратно."\nОчевидно в българската наука няма ясно и общоприето разграничение между тези женски образи. Поради това и ние няма да ги разграничаваме, а ще ги възприемаме като едно цяло. Наблюденията и изследванията на Д. Маринов и Ив. Венедиков ще ни служат за теоретична основа на сравнителния анализ на Елин-Пелиновите разкази. (Анализирали сме девет разказа, от които ще посочим само два.)\nВ разказа "Край воденицата" много неочаквано се включва образът на самодивата. Да започнем от заглавието - първоначално разказът е публикуван като "Идилия под звездите". Промяната ни кара да мислим, че образът на воденицата е специално акцентиран. И действително, той има ключова роля в разказа. Още повече, че това не е обикновена, а пуста воденица. Старият воденичар дядо Угрин е болен, "гнилият и жабунясал улей на воденицата, разсипаният градеж" - това са все кодове, които насочват само към едно - към пустата или поне запустяваща воденица. Д. Маринов пише (10), че "във воденицата (и в пустата воденица - б.м.) обитават дяволи, самодиви, върколаци, вампири, таласъми и всякакви лоши духове... ветрове... В това време, потайна доба, вярването народно учи, че е много лошо за човека да минава покрай пуста воденица; такъв бива нападнат от тия лоши духове и устрелян. Такъв се разболява и умира, ако не се прибързва чрез магии и поливки да бъде лекуван..."\nСтана ясно, че самодивите се появяват през нощта. Нека се върнем към първата природна картина в разказа, изобразяваща "угаснал ден", "вечерен здрач", "звезди" - настъпилата нощ. И в нея - песента на жътварите, а знаем, че музиката привлича самодивите. Вярно е, че песента и смехът заглъхват, т.е. че музиката изчезва, но "показателно е именно това, че тя отминава, а остава само звукът на клопатарчето. Всички се прибират, за да не замръкнат по пътя край воденицата, защото знаят, че "самодивите действат само нощем" и "са еднакво опасни за всички" (вж. 1). Остава само клопатарчето (т.е. Свилен, тъй като неговата поява се свързва с клопатарчетата). Но самодивата вече е привлечена от песента.\nДа видим сега кои са характеристиките на героинята, доближаващи я до образа на самодивата. Информацията само на пръв поглед е малко: "Боса, по ръкави, с малка бяла пребрадка, която прибираше буйните й руси коси, тя стоеше като самодива сред градината."\nСамодивата може да бъде боса, по ръкави, с буйни руси коси (вж. 10 и 1) и да е сред "буйния растеж зеленина" (Милена полива, т.е. тя е до водата (вж. 10 и 1). Но пребрадката е атрибут, който не би трябвало да присъства в образа на самодивата, - тя трябва да е със спуснати, дори с разчорлени коси и с венец на главата. Според народното вярване (10) всяка омъжена жена трябва добре да крие косите си. Получават се преплетени характеристики на самодива и на омъжена жена. От друга страна, "самодиви могат да бъдат женени или застарели моми" (10). Милена е омъжена и с бяла пребрадка, но това не й пречи да бъде самодива. В целия разказ се усеща борбата между Милена като самодива и Милена като обикновена омъжена жена. Авторовото сравнение "като самодива" насочва към другото, необикновеното лице на героинята.\nСъществува виждане за плета като символ на социалната бариера (вж. 8). Но преминаването от другата страна на плета прави подобни твърдения неубедителни. "Прескачането" на бариерата не би могло да означава нейното премахване. На Свилен не му се нрави "такава глупава любов... скрита, потайна", но въпреки това той прескача плета. Според Д. Маринов изразът "прескача плета" се употребява в преносно значение, "когато някой влиза в някоя къща за нечисти работи с жената". Това тълкуване се превръща в неудобен и неясен момент - затова и често се пренебрегва. Работата върху този момент би оспорила тезата за социалната символика. Ако имаше подобно нещо, Свилен би си тръгнал, без да прескача плета. Но Свилен остава, а загатнатата любовна сцена не белязва Милена като паднала жена, нарушила семейния обет. Семантиката се преобръща. Милена остава извън социалните норми, защото се превъплъщава в самодива.\nВиждането за откраднатия миг щастие, разбира се, може да работи. Но то е само първият план на възприемане на текста. Случката би могла да стане "в градината", "до плета", но не и "зад воденицата". Този детайл, както и външният вид на героинята и сравнението й със самодива, дават възможност да се търси и друг смисъл - не противоположен, а надграждащ. Основание за това намираме във фолклорните елементи в образа на младата жена, както и в отделни детайли от действията на героите.\nВ разговора със Свилен Милена си спомня миналото. Тайнствеността на сегашния момент героинята свързва с преживяното някога. Времето преди (момуването на героинята) се слива с времето сега (животът й като омъжена). Връщането към миналото и смяната на образа освобождават Милена от морални семейни задължения. Милена признава любовта си към Свилен. Иван Венедиков посочва, че "самодивите желаят да бъдат обичани", самодивата "има много поклонници, които непрекъснато отблъсква и винаги остава сама". Милена не обича Стоян, дори признава, че го мрази. Тя обича Свилен, но... "самодивата е не само покровителка на юнаците и овчарите, но е и техен враг, тя влиза в открит бой с тях" (1). Това оправдава двойственото поведение на Милена, тя обича Свилен и не го наранява, докато е отвъд плета, когато обаче той прескача и преминава в нейното пространство, тя става негов враг. Би могло да се оспори, че Милена не би могла да бъде в ограденото пространство, защото не би могла да мине през него, тъй като е самодива ("който влезне в двора, трябва да мине през отверстията, които са оставени за тази цел") (10). Милена е влязла в двора през т. нар. отверстия, и то като обикновена жена. Милена е в двора, а Свилен отива при нея, т.е. в нейното пространство. Оттатък той е незастрашен, но, вече преминал границата, попада във властта на самодивата. "Който се влюби в нея, е осъден на смърт" (1). Свилен прескача плета. "В двубоите със самодивата става винаги така: или самодивата убива противника си, или тя бива убита" (1). Милена като самодива "устрелва" (10) Свилен, разболява го, но не умишлено. Всичко в разказа тласка натам, то се случва, защото е неизбежно, а не защото е предопределено.\n"Чак по някое време медното клопатарче пак мерно задрънка из пътя към село. В тишината внезапно екна тиха мъжка песен и някак странно проехтя в нощта:\nГласът изви дълбоко, затрептя тъжно, самотно и спря."\nЕхтенето на песента подсказва за нещо необикновено, неестествено, загадъчно и странно. Ако тези два стиха на песента се приложат към изложения ход на мисли, то тогава се стига до усещането за нещо, което е минало, което е мечтано, но умира. (Това безспорно може да се свърже с откраднатия миг щастие.) Свилен копнее за онази стара и луда любов преди години, но тя е вече загубена и невъзможна. Свилен е щастлив след любовната сцена, но е вече устрелян. Образът на Милена като самодива се гради бавно, постепенно. Тя бавно и постепенно престава да бъде обикновена омъжена жена и бавно и постепенно започва да действа като самодива. Свилен е този, който я тласка натам. Свилен е този, който пръв нарушава границата (плета), който пръв минава при Милена, но тя е тази, която го наказва. Дълбочината на гласа му е свързана със силата на чувствата; тъжното трептене - със скръбта по отминалите млади години; самотното звучене - с напускане и отделяне от нещо, с усамотяване. "...и спря." Гласът не просто заглъхва по пътя, както става с жетварската песен, а спира. Свилен изчезва. Той не се слива отново с природата (вж. противоположната теза у Р. Коларов - 7), напротив - той отново идва от нея. От тишината на нощта идва неговият глас, но не за да се върне отново там, а за да спре. Повторена е първоначалната схема, но вече с други, преобразени герои.\nИзвестно е (вж. 1), че самодивите се появяват на 25 март и си отиват на 29 август, т.е. времето в разказа е именно в този период. Разказът не свършва с прозвучаването на гласа на дядо Угрин и с прескачането на плета. Не свършва и със следващото изречение - "Чак по някое време медното клопатарче пак мерно задрънка из пътя към село" - в такъв случай героят би се върнал там, откъдето е дошъл - природата. Но разказът продължава и ние се опитахме да обясним защо.\nЗа отсъствие на образа на самодивата можем да говорим и в разказа "Ветрената мелница". Единствената (и недостатъчна) прилика с този образ е описанието "Русото й пълно, продълговато хубаво лице".\nПрилика може да се търси само в надиграването. Д. Маринов пише, че самовилите са "страстни любителки на музиката и танците и овчарите са бивали принуждавани да правят облога в свиренето". Същата ситуация откриваме и във "Ветрената мелница". Христина предизвиква Лазар Дъбака, тя предлага да се обзаложат. Въпреки това обаче е трудно да приемем, че тя е самодива. Единственото, което можем да направим, е да повторим, че основното в разказа са жизнелюбието и мечтателността. Другите паралели са несъстоятелни и излишни.\nВ заключение можем да кажем, че в някои разкази образът на самодивата присъства ("Самодива"), в други е трудно откриваем ("Самодивските скали'', "Косачи", "Край воденицата", "Лепо"), а в трети просто отсъства ("Иглика", "Ангелинка", "Ветрената мелница"). Може да се поспори върху въпроса, дали откриваме самодиви или самовили. Разграничението, което Д. Маринов прави между тях, е следното: "Самовилите народното вярване представлява като красиви млади моми, които със своята красота са омайвали нашите юнаци. Самодивите са женени или застарели моми." Но подобно разграничение в нашата работа е неуместно, причина за което са преплетените характеристики на двата образа (вж. по-горе). Поради това приемаме един обобщен образ, който съчетава всички характеристики.\nЕдна от особеностите на Елин-Пелиновия разказ е наличието на автореминисценции (вж. 7). Вербалната памет на автора се проявява на различни нива - от отделната дума към отделния израз, образ или епизод. В изброените девет разказа има много общи образи, например образът на воденицата. Той се появява и в "Край воденицата", и в "Лепо", и в "Иглика" (героините и на трите разказа са дъщери на воденичари), и във "Ветрената мелница" ("Замлъкна и воденицата на Лазар Дъбака", дядо Корчан "живееше на воденицата"). Често главните герои са пъдари (например "Лепо", "Пъдар" и "Ангелинка"), а в "Иглика" героят е стражар. Пастири (както ги нарича Елин Пелин) са Магдалина (от "Самодивските скали") и Иглика (от "Иглика"). Сравнението на героините с деца откриваме и в "Самодивските скали", и в "Иглика", и в "Самодива". Безспорно място тук заемат и образът на венците, и описанието на косите, в които се крие сила (вж. Проп). Целувките на царската дъщеря от "Косачи" и на Войка от "Лепо" са омайващи, те отнемат силата. Поведението на героините понякога е двойствено: те обичат своя любим, но и го измъчват. Войка и Калина действат по един и същ начин. Така се получава дублиране на епизоди. Срещат се и дублирани описания на героините ("Край воденицата", "Самодива"). Тези факти доказват връзката между разказите и взаимното им влияние.\nТълкуването на числата започва още в дълбока древност. То се влияе от фолклора, от древните митологии, от Средновековието, от библейските текстове. През този дълъг период от време се е стигало до спекулации, до варианти на интерпретация. Числата са се тълкували по различен начин. Тяхното използване в художествения текст е освободено от детерминираността на историческите факти - за да може да бъде внушена авторовата идея. Символиката е била влагана и в композиционната техника. В текста са се смесвали както символично натоварени, така и символично ненатоварени числа (вж. 12).\nТрудно би могло да се приеме, че в творчеството на писател реалист числата имат смислопораждаща функция. Но фактите говорят друго. Оказва се, че когато са свързани с фолклорен мотив, числата имат символичен смисъл. Изследвахме четиринадесет разказа, в които се срещат числата 3, 5, 7, 9, 10, 11, 12, 19, 20, 30, 100, 300, 500. Ще се спрем само на някои от тях.\nСтихийният протест на героинята от разказа "Невеста Нена" се появява в семейния живот не кога да е, а след три години брак. Налице е един завършен цикъл, който би трябвало да доведе до промяна - в отношенията между съпрузите, в начина на живот. Такава промяна не се осъществява поради социални причини. Интересен е фактът, че числото 3 се свързва с ходенето на Нена по институциите, които са три на брой - училище, община, църква. И от трите места помощ не идва. Трикратният отказ маркира безизходното положение, невъзможността за промяна. Обществото не приема правото на глас на Нена, не приема нейните оплаквания. По този начин то пречи да се извърши промяната. Безуспешният опит на героинята доказва липсата на изход. Желанието й не се осъществява. Завършеният цикъл (три години) не води до нищо добро. Несъвпадането със символиката на числото 3 се обяснява с хода на събитията.\nВ "Престъпление" Липо скита по чужбина три години. Това число носи знак за завършеност. Неговата символика може да се свърже с традицията, може да се търсят и отпратки към фолклора. Възможна е и връзка с трите части на световното дърво, а оттук и с приказката, и с обреда на инициация при превръщането на Липо в мъж - "двадесетгодишен момък - изглеждаше по-стар", в пълноправен член на обществото, който вече може да поеме функциите на своя баща, т.е. да установява ред. Разказът започва именно с посочването на факта, че "след години скитане по чужбина Липо пак се връщаше в село". Героят се връща, но вече друг, различен ("Ама миналото учи човека. Той знае вече как трябва да живее.") Краят на тригодишния период маркира промените, които ще се извършат, за да се възвърне хармонията. Героят убива Нено, т.е. постига възмездие, но то не може да промени всичко. Стихийният протест е отчаян опит да се осъществят мечтите на Липо (тук може да се потърси връзка между тях и героя от приказките).\nВ разказа "Летен ден" в кръчмата са се събрали петима селяни, кръчмарят и героят. Разказът е интересен от гледна точка на автореминисценциите у Елин Пелин. Героят вижда по пътя си пуста воденица и фигурата на поляка (вж. "Лепо"), чува жетварска песен (вж. "По жътва") и т.н. Общият брой на действащите лица е седем. Това число се свързва с веселието и празненството, с щастието и успеха, с плодоносните резултати и спокойствието. Макар че пият и пеят, героите не са щастливи, не са успели хора, които могат да се похвалят с постигнати резултати в своя живот и със спокойствие. В центъра са поставени Марко, Гаврил, Иван Дядката, Пелинко и дядо Йорго, т.е. петима герои. Но те не са мъдри (вж. символиката на числото 5), живеят инертно своя живот. Дори Павел Нямото (а той е син на Иван Дядката - повествователят го представя трети по ред), т.е. синът на третия, не може да извади баща си и другите от калта (калта е често срещащ се образ в Елин-Пелиновите разкази).\nОптимизъм и жизнерадост внушава разказът "Сиромашка радост". В кръчмата са отново седем души: трима чуждоселци, две жени, Стоян и Пена. Те празнуват, спокойни са и весели. Това се покрива със символиката на числото 7. Главните герои си имат син - Иванчо, който обаче "си намира" и сестриче. Героите стават девет. Това е числото на спасението, на възраждането, обновлението и страданието, което довежда до усъвършенстване и духовно спасение. 9 е магическо число, което трябва да спаси болния. Осъществен е прелом в живота на Стоян и Пена. Те са страдали, но са двойно възнаградени:\n"Земи го бре, Стояне, земи го... Жадувал си толкова години за дете - господ ти праща две."\nСтоян и Пена не са имали деца десет години. 10 е числото на божия ред;\nто е най-съвършено, свързва се с мъдростта и пълната справедливост. То е знак на завършено време и пълно количество. Между тази символика и художествения текст тук отново има покриване. Героите са възнаградени, тъй като е дошло времето на справедливостта. Те са постигнали своето истинско и пълно щастие.\nВ разказа "Син" героят Стоян скита десет години (вж. литературата за инициацията и възмъжаването). Символиката на числото е преобърната. Стоян посяга на баща си и го ограбва, т.е. той нито е мъдър, нито е справедлив. Престъпвайки десетте божи заповеди, героят нарушава божия ред, установените норми на поведение. За тези десет години той е променил отношението си към живота, но не в положителна посока. Не е издържал на изпитанията и затова няма място в обществото.\nЛазар Дъбака от "Ветрената мелница" също се е завърнал след десетгодишно скитане. Но в този разказ десетте години са символ на завършено време - време на справедливост, на пълно и истинско щастие. Лазар намира своето място сред хората, намира и. своята "ветрена мелница".\nВидяхме, че числата имат смислопораждаща функция - позитивна или негативна, която отговаря на определени внушения на текста - позитивни или негативни. Символиката винаги върви успоредно с основния художествен смисъл на разказа. Да говорим за символика на числата, е напълно обосновано. Допустимо е балансирането в художествената литература на символика и липса на символика, на измислица и истина, на фантазия и реализъм, на мит, легенда, приказка и реалност.\nФактът, че символичният смисъл на почти всички от посочените числа се покрива с основното художествено значение на текста или носи противоположния смисъл (в различните разкази), говори за умелото боравене на автора с тях.\nГотически катедрали в Европа - маршрут\nАвантюра в света на Елин Пелин 9 out of 10 based on 2 ratings. 2 user reviews.


Начало › За детската стая › Сгъваеми кошари › Сгъваеми кошари за игра › Cam LUSSO Сгъваема бебешка кошара за спане и игра col.227\n800x764 658x911 800x851 800x402\nБебешката сгъваема кошара Lusso, Cam е компактна като размери и дизайн, снабдена е с дръжки, които спомагат самостоятелното изправяне на детето, почиства се лесно и е напълно безопасна.\nМеко допълнително килимче;\nРазмери разгъната: Д 108 х Ш 71 х В 80,5 cm;\nРазмери сгъната: Д 104,5 х Ш 71 х В 23,5 cm;\nТегло: 10.1 кг;\nПоръчай за 90.00лв. + Купете Cam LUSSO Сгъваема бебешка кошара за спане и игра col.227 или друг продукт от нашата промоционална секция за да получите безплатна доставка.\nКошара за игра Lusso, Cam\nLusso, Cam е компактна и практична детска кошарка за спане и игра, която може да се сгъва и е подходяща за деца с тегло до 15 кг. Кошарата е изработена от висококачествени материали с подсилена основа и е снабдена с дръжки, които са особено полезни в периода преди прохождането, тъй като улесняват опитите на детето да се научи да се изправя само. Кошарката Lusso, Cam отговаря на всички европейски директиви за безопасност и не съдържа токсични материали. Тя е прекрасно решение за малкото жилище, заради компактните си размери и ненатрапчив дизайн, а страхотните картинки и свежи цветове ще впечатлят всеки малък палавник, който с удоволствие ще изживее най-веселите си бебешки моменти в нея.\nТехнически характеристики на сгъваема кошара Lusso , Cam:\nLusso, Cam е лесна за сгъване и разгъване кошарка за игра и спане с много компактни размери на едно ниво;\nКошарката е снабдена с дръжки, на който бебето може да прави своите първи упражнения и лесно да се научи да се изправя само;\nСтраниците на Lusso, Cam са изработени от стабилна и здрава PVC материя със специално меко покритие, за да се предотврати увреждане на зъбите на детето и да се избегне преобръщането на кошарата, ако детето се облегне на тях;\nРазмери сгъната: Д 104,5 cm - Ш 71 cm - В 23,5 cm;\nЕвропейски стандарт: EN 12227-1/2\nПодходяща за бебета и деца с тегло, не по-голямо от 15 kg\nТест за издръжливост на PVC страницата на кошарата\nСтраничен, преден и заден тест за стабилност за предпазване на детето от преобръщане, докато седи в продукта\nТест, който да гарантира, че залъгалката на бебето няма да се заплате в някоя част на кошарката\nДинамичен тест за издръжливост на основата


Изработка на корпоративен уеб сайт за New Bags\nNew Bags е фирма специализирана в дизайна, производството и дистрибуцията на луксозни торбички от хартия и картон.\nСатенена дръжка за моята хартиена торбичка\nКорпоративният уеб сайт, който изработихме за New Bags представя атрактивно продуктите на фирмата и предоставя богата информация за всеки от тях. Бихте могли да направите запитване за всеки модел като посочите точните размери, в които искате да бъдат направени вашите торбички, както и допълнителни уточнения за цвят, хартия и вид дръжки. Добавянето и редактирането на информация за сайта става много лесно от административния панел на RIZN CMS (система за управление на съдържанието).\nПодаръци за всички ще има от сърце... Най-приятно е да получиш подарък в луксозна хартиена торбичка със сатенена панделка. Големината му не е от значение, защото най-важен е жестът. А отношението към другия човек си проличва най-много в грижливо подбраната опаковка.\nКачество, контрол и ефикасност!\nNew Bags са пример за фирма, която държи на своите клиенти и на иновативното си развитие. Внедряването на система за управление на ресурсите, както и цялостното контролиране на дизайна и производствения процес говорят за сериозните действия в посока високо качество и ефикасност. Ние също сме на мнение, че всяка уважаваща себе си фирма трябва да се стреми към това.Точно поради тази причина разработваме повечето си сайтове използвайки собствена система за управление на съдържанието. RIZN CMS е лесна за разучаване, управление и удобна за всички клиенти, които искат самостоятелно да се занимават с попълване на информация в сайта си.\nИзработка на уеб сайт и развитие на официалния сайт на ETEM Building Systems


Риболовен магазин ТОМАКС е официален дистрибутор за България на TRABUCCO, K-KARP, RAPTURE, AWA-SHIMA, RUBLEX, MAPSO, ALPHA, AQUA и предлага широка гама риболовни принадлежности.\nРиболовен магазин с богато разнообразие висококачествена риболовна техника\nПродуктовата гама обхваща широк ценови клас въдици, както за любителски, така и за майсторски риболов. Повечето риболовни пръти са от много висок клас с перфектни технически характеристики. Риболовен магазин ТОМАКС разполага на склад с голямо разнообразие въдици на TRABUCCO, K-KARP, AWA-SHIMA и TOMAX: директни пръти, спининг въдици, мачове и телемачове, фидери, шаранджийски и морски въдици, както и директни пръти и щеки.\nВ риболовен магазин ТОМАКС може да отриете богат избор риболовни макари за различни риболовни стилове – макари за морски риболов, за сладководен и за речен риболов, макари за спинигов риболов, мачови макари, шаранджийски макари, макари за дъно, за плувка, за булдо и др. Риболовните макари според авансовата система са с преден аванс, заден аванс, двоен аванс или мултипликатори. При избор на макара трябва да съобразите и капацитета на шпулата, предавателното число, броят на лагерите и теглото. Може да изберете вашата риболовна макара от марките Shimano, Trabucco, K-Karp, Awa-Shima или Tomax.\nРиболовен магазин с гарантирано качествени влакна\nОригинални риболовни влакна с изключителни показатели за здравина, надеждност и устойчивост на абразия. Всички влакна притежават тотална липса на памет и имат перфектна издържливост на възел и опън. Риболовен магазин Томакс предлага богата гама монофилни и плетени влакна, подходящи за всякакъв риболовен стил на доказаните марки Trabucco, K-Karp, Rapture, Awa-Shima.\nРиболовен магазин с богато разнообразие блесни, воблери, аксесоари и екипировка\nВисококачествените блесни RUBLEX и MAPSO са предпочитана изкуствена примамка от голяма част от риболовците в Европа. Те се наложиха като гарантирано работещи и успешни. Направени са от висококачествена стомана, която е гаранция за максимална издържливост и дълготрайна употреба. При всяко движение те се държат като “живи”, като истинска риба-плячка.\nБогата гама воблери за успешен риболов, подходящи за всякакви риболовни стилове и условия. Риболовен магазин ТОМАКС предлага богата гама американски воблери Rapture, представени в Европа от Trabucco. Всички воблери притежават уникална комбинация от естествен външен вид и способност да имитират движенията на жива рибка. Воблерите за риболов имат отразяващо холографско покритие, а очите им са изработени по специална технология “Live-Eye”.\nРиболовни аксесоари и екипировка\nВ риболовен магазни ТОМАКС може да откриете богата гама специализирана екипировка и аксесоари за различни риболовни стилове. Предлагат се богата гама куки, плувки, ваглери, кепове, живарници, калъфи и чанти, къмпинг оборудване, ботуши и облекла, шаранджийски стойки, столове и легла, сигнализатори, слънчеви очила и много други аксесоари.\nРиболовни влакна и куки\nВижте пълното разнообразие на риболовен магазин Томакс >> ТУК.\nРиболовен магазин Томакс може да откриете на адрес:\nгр. Пловдив, ул. Васил Бараков №12, тел. 0878 178 839\nКак да изберем подходящите принадлежности за риболов? Изборът на принадлежности за риболов никога не е бил толкова...\nРиболовни принадлежности онлайн – кои са сигурните магазини? Онлайн магазините за риболовни принадлежности се увеличават всеки ден и...\n5 добри идеи за коледен подарък за мъж Със застудяване на времето и настъпването на зимата ни обхваща...\nThis entry was posted in СТАТИИ and tagged риболовен магазин, риболовни магазини, риболовни принадлежности. Bookmark the permalink.\nНовите модели макари K-Karp създават едно неповторимо усещане на всеки любител на шаранджийския риболов, който има удоволствието да ги използва....


ЦСКА увеличи преднината си пред Локо София - MySportal - Sportal.bg\nЦСКА увеличи преднината си пред Локо София\n23 март 2008 | 19:32\nЦСКА победи с 3-0 Пирин Благоевград и след равенството на Столичния Локомотив, увеличи преднината си на 10 точки пред "железничарите". "Армейците" започнаха много добре срещата и още във 2-ата минута поведоха след гол на Флорентин Петре. Въпреки ранното попадение до края на първото полувреме срещата бе равностойна и нямаше кой знае колко опасности пред една от двете врати. Второто полувреме също започна с натиск на домакините и в 57-ата минута Александър Тунчев покачи резултата на 2-0. След това попадение "Армейците" контролираха играта и не дадоха никакви шансове на гостите от Благоевград. В даденото от съдията допълнително време Ней оформи крайния резултат от дузпа, отсъдена за нарушение срещу Велизар Димитров. Преследвачът на ЦСКА- Локомотив София се спаси срещу Черноморец в Бургас с изравнителен гол в 74-ата минута дело на Иво Иванов. Преди това в 60-ата минута за домакините точен бе Пламен Крумов. Така след 1-1 Локо софия изостава на 10 точки от ЦСКА. Следващата събота е дербито между първите два отбора в класирането. На стадиона в квартал "Надежда" Локомотив посреща ЦСКА и при победа на "армийците", почти сигурно ще си гарантират титлата.


Дезинфектантите провокират дерматити, като от алергия, предупреди доц. Мария Стаевска, началник на отделение по Респираторна алергия и атопия в Александровска болница\n29 Май 2020, 14:07\nДезинфектантите провокират дразнения но кожата и дерматити, подобни на алергия. Те са възможни при децата, които сега отново тръгват на градина, тъй като там се съблюдава изключителна хигиена като превенция срещу COVID-19. Това заяви доц. Мария Стаевска, началник на отделение по Респираторна алергия и атопия в Александровска болница и уточни, че в случая не става дума за типична алергия, но проявите са точно като при нея.\nЗа тези неблагоприятни реакции основно допринасят веществата в дезинфектантите, които обезмасляват кожата и я правят суха, премахват липидната й маса. Това може да се получи и от сапуна, когато ръцете се мият много често, уточнява в. Монитор.\nПри малчуганите не може да се направи много за защита от тези препарати, тъй като трябва да се съблюдава чистотата на помещенията. Могат обаче да се ползват емуилиенти.\n"Това е специална медицинска козметика, кремове, които придават влага и мазнина на кожата. От тях има и такива с бариерна функция срещу дразнещите вещества", поясни доц. Стаевска и допълни: "Родителите могат да намазват сутрин ръчичките на децата, да оставят по едно кремче и в градината, за да им помага лелката да си слагат от него след миенето на ръцете".\nАлергологът поясни, че дразнещите молекули в дезинфектантите понякога могат да предизвикат кашлица, дразнене на очите и носа. В резултат хората с по-чувствителни лигавици могат да получат глождене на очите, сълзотечене, воднисти секрети от носа и суха дразнеща кашлица.\nЕдинственият начин за по-податливите е да са повече време навън, на чист въздух. Тя препоръча да се правят промивки с морска вода или физиологични разтвори на носа, а в очите да се накапват изкуствени сълзи. Те могат да се прилагат както при възрастните, така и при децата.\nСпециалистът предупреди за още един особено силен дразнител в този сезон – полените от цъфтящите треви. Точно сега е техният пик. Те са много разпространени до края на месец юни.\nДо тогава масово хората страдат от сенна хрема. При някои реакцията е придружена и със суха кашлица, което от своя страна може да обърка човек и да се притесни, че проявява симптомите на COVID-19. Традиционните прояви са кихане, сърбеж в носа, сълзене и зачервяване на очите.\n"Ако имате такива оплаквания, не се паникьосвайте. Обърнете се към вашия лекар", съветва доц. мария Стаевска.\nСпоред пулмологът от МВР-болница д-р Александър Симидчиев дезинфектантите в детските градини ще окажат един неочаквано добър ефект.\n"Честото дезинфекциране там е превенция не само срещу COVID-19, но и острите рестираторни заболявания (ОРЗ) ще намалеят до минимум, както и грипът, когато му дойде сезона", каза той. Д-р Симидчиев призова родителите да не се плашат от честото дезинфекциране в градините и детските ясли.\n"Дезинфектантите, които се ползват са нискомолекулни, те не са белтъчни. Алергии няма да има. Възможно е раздразване на кожата в някои случаи, но това е лесно преодолимо. Реакции няма да има в резултат на ползването им", увери пулмологът.\nТой поясни, че дезинфекцията се прави само на повърхностите с препарати, подобни на сапуна, съдържащи повърхностно активни вещества и малко алкохол. Тези две съставки не водят до алергични реакции.\n"COVID-19 не е агресивен към децата. Те могат да го изкарат с лека температура, хрема, кашлица само като си останат вкъщи. Симптоматиката е като на настинка. Ако има такова нещо, по-скоро да пазят другите, родителите не трябва да ги водят на градина, а да ги гледат у дома", припомни д-р Симидчиев.\nД-р Симидчиев с лоши новини за К-19 и каза какво може да ни спаси\nАлерголог с притеснително твърдение за българите


Apartment Jelsa 538i - НАЙ-НИСКИ ЦЕНИ от agoda.com\nApartment Jelsa 538i\nJelsa, Йесла, Хърватия\nИнформация за Apartment Jelsa 538i\nУдобно разположен в Йесла, Apartment Jelsa 538i е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Apartment Jelsa 538i също така предлага много съоръжения за обогатяване на Вашия престой в Йесла. Гостите на хотела могат да ползват съоръжения като безплатен WiFi достъп във всички стаи, Wi-Fi връзка в общите части, паркинг. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Apartment Jelsa 538i е един чудесен избор в много отношения.


Дойчинов след пробите в Арис: Целта ми е трансфер, ЦСКА съществува на хартия - Баскетбол - БГ баскетбол - Gong.bg\nДойчинов след пробите в Арис: Целта ми е трансфер, ЦСКА съществува на хартия\n8 май 2009, 15:04\nБившият баскетболист на ЦСКА Крум Дойчинов призна, че целта му е трансфер зад граница. 204-сантиметровият състезател се прибра доволен и впечатлен от четиридневния си престой в гръцкия Арис. От агенцията му „Интерперформансис” споделиха, че следващата седмица започват преговори за евентуален контракт на играча със солунския тим.\n„Тренировките бяха от понеделник до четвъртък. На организационно ниво Арис е на светлинни години от българските отбори. Всичко е на много професионално ниво. Като започнем от отношението на играчите, което ми направи най-голямо впечатление. Направи ми впечатление да виждам играчи на по 30-32 години, които идват половин час преди тренировка в залата, след това тренират два часа, а след това остават още половин час да усъвършенстват своите качества. И това го правят всеки ден по два пъти. Приеха ме добре, нормално. Беше има ясно при каква ситуация идвам от ЦСКА и че не съм играл четири месеца официални мачове. Беше много приятно като изживяване. Запознах се с цялото ръководство и състезателите. Разговарях и с треньора. Каза, че е очарован от мен и вижда доста потенциал. Като цяло са доволни и аз също съм доволен. Вижда се като се представиш добре. Определено целта ми е трансфер зад граница. Самият баскетбол е на по-добро ниво и организационно всичко е професионално. Разочарован съм от престоя си в ЦСКА и искам да сменя обстановката”, коментира Крум Дойчинов за Гонг.\nКолкото до баскетболния ЦСКА, чийто екип Дойчинов носеше за последно, баскетболистът заяви:\n„Клубът на хартия съществува, но сега доколкото знам Бане Прелевич, който беше спортен директор, доколкото знам 99% не е в клуба и се е върнал в ПАОК. На ЦСКА единствените двама служители са президентът и секретарката. Всички играчи са напуснали от месец и половина и са си отишли по домовете в чужбина, защото те бяха останали само чужденците и не са си взели парите. В Солун се видях с един от играчите, който беше в ЦСКА и каза, че договорът му е бил прекратен. Едва ли не ЦСКА вече не съществува като клуб. Най-куриозното беше, че в ЦСКА бяхме трима състезатели и Бане Прелевич, който тренираше с нас, за да може да имаме въобще тренировки. Не исках да бойкотирам, защото нямах правно основание, а и ми оставаха три месеца. Повтаряше ни се, че пари има. Носеха се едни ордери за финансовото състояние, но тези пари така и не стигнаха до нас. Но логичният път е, като няма пари да си отидеш вкъщи и аз спрях да ходя на тренировки. Най-неприятното е, че онзи ден получих писмо от ЦСКА, че искат да им върна 12 заплати, защото не съм работил. Иначе искам да благодаря на г-н Куков, който е треньор на Славия и ме прие да тренирам с тях след тези неща с ЦСКА и съм му благодарен.”\nАрис съществува пробите след Целта ЦСКА трансфер Дойчинов хартия


Вече и " Юмейхо терапия" при нас. За часове, моля позвънете на служебните ни телефони.\nВече и мобилизация на меките тъкани с интрумент- IASTM\nВече и мобилизация на меките тъкани с инструмент- IASMT. Миофасциална обработка може да се използва при епикондилити, синдром на карпален тунел, плантарен фасцит, тендинит на ротаторния маншет, пателарен и ахилесов тендинит, постхирургични и травматични белези, миофасциална болка и...\nНови часове по комбинирана гимнастика- Понеделник, Сряда и Петък от 14:00ч., и лечебна гимнастика- Вторник и Четвъртък от 14:00ч. с предварително записване.\nГрафик за Лечебна гимнастика\nЛечебна гимнастика: Понеделник и Сряда от 19:00ч. Вторник и Четвъртък от 8:00 и 9:00ч. Петък от 18:00ч. Събота от 11:00ч.\nВече и "Магнезиева вана" при нас\nВъзстановяването с " Магнезиева вана " е една от тенденциите напоследък за намаляване на мускулните болки, стреса и напрежението. Поддържа добрата функция на мозъка, всички органи и системи, а заедно с Вит. Д се бори срещу остеопорозата, която рано или късно настъпва и ние трябва да работим с цел...\nЗдраве за гърбът ни!\nВсеки Вторник и Четвъртък от 9:00ч. Възстановителен център ДОБИ пуска групови занимния за "Болки в гърба" и Петък от 18:00ч.А всеки Понеделник и Сряда 19:00ч.- "Гимнастика за отслабване за мъже и жени"\nСедмица на движението и спорта в Пловдив\nПо време на " Седмицата на движението и спорта в ПЛОВДИВ", Възстановителен център "Доби" отваря врати за безплатни занимания по комбинирана гимнастика в следните часове : 08:00 , 15:00 и 17:00 Бизнес Център МИКРОН, бул. Източен 80, ет.2, офис: 206 ;\nКинезиологичен тейпинг- най-новият метод в борбата с болката\nКинезиологичния тейпинг се използва от съвсем скоро в България. До момента той бе използван предимно в спорта, но вече навлиза и при борбата с болката и в ежедневието поради доказалия се в годините резултат! Какво представлява- това са кинезиологични лепенки на 100%...\nВъзстановителен център Доби иска да напомни на своите клиенти, че имат възможността да направят един невероятен подарък на свой близък или приятел с GIFT CARD-та на центъра, по случай наближаващите Коледните и Новогодишни празници!\nВъзстановителен център Доби ще подкрепи проекта на WOW SPORT и Община Пловдив- "Move Week Plovdiv", като отвори врати за безплатни тренировки в групите ни по комбинирана гимнастика от 17ч. през първата седмица на Октомври ( от 1 до 5 Октомври ). Всеки, който желае може да заповяда срещу...


Най-добър телефон на Sony 2019: Кой смартфон на Sony е най-подходящ за вас? - Най-Добрите Купува | Юни 2021\nЕто най-новите и най-добрите телефони на Sony, които можете да закупите през 2019 г., като се започне от 300 лири\nПрез последните години Sony се бори да събере същото ниво на свръх и успех като Samsung или Apple, въпреки че е един от най-иновативните производители на смартфони. В миналото компанията е въвела IP-рейтинг хидроизолация, 4K дисплеи, заснемане на видео с 960 кадъра в секунда и скорости за изтегляне на гигабит на пазара на телефона и, както ще видите по-долу, те продължават да добавят още пера към капачката на Sony Mobile.\nВ това обсъждане ще научите, че най-новите телефони на Sony не само си струват времето, но също така могат да спестят и много пари; водещите му телефони са постоянно по-евтини от еквивалентите на Apple или Samsung, въпреки че имат еднакво съвременни спецификации.\nПРОЧЕТЕТЕ СЛЕДВАЩО: Най-добрите смартфони на годината\nКой е най-добрият телефон на Sony за вас през 2019 г.?\nПродължението на Sony Xperia XZ2 (който преди това е начело в този списък), Xperia XZ3 е най-доброто устройство на Sony през 2019 г. Не е най-скъпото; тази чест принадлежи на огромен, надценен Sony Xperia XZ2 Premium, Той има и първия OLED дисплей в телефон на Sony и видя няколко подобрения в дизайна в сравнение с XZ2. Що се отнася до производителността, неговият процесор Snapdragon 845 гарантира, че е на едно ниво по-цените конкуренти като Samsung Galaxy S9.\nAndroid Pie също е инсталиран от първа стъпка. Единственият (и единствен) спад на Sony Xperia XZ3 е живота на батерията, който е значително по-кратък от издръжливостта на маратон на Xperia XZ2.\nSony Xperia XZ3: За кого е?\nНа пазара за швейцарски флагмански телефон с една от най-добрите камери за смартфони на пазара? Не искате да платите £ 800 или повече за най-новите предложения на Samsung и Apple? Тогава Sony Xperia XZ3 е слушалката за вас, предлагаща далеч по-добра стойност на парите от раздутия Xperia XZ2 Premium.\nЦена: £ 300 | Купете сега от Amazon\nС 300 паунда, които да похарчите през 2006 г., бихте се затрудили да купите дори Motorola Razr, който първоначално стартира за 350 паунда. През 2019 г. обаче, £ 300 ви получава смартфон от най-висок клас Sony с Full HD 5.2-инчов дисплей, 23-мегапикселова камера, 3GB RAM, 32GB разширяемо място за съхранение и окта-ядрен процесор. Това са много неща, нали?\nXperia XA2 е перфектният смартфон за среден клас. Това е един от поредицата от нови Xperias, които бяха пуснати на публиката още тази година, но също така е и един от най-добрите. В оригиналното ни ревю ние му дадохме топ оценки, като едно (леко) падане е лошото качество на изображението на камерата при условия на слаба осветеност. Все пак за телефон на тази цена той е изход пред конкуренцията.\nSony Xperia XA2: За кого е?\nНаходчиви техни ръководители, които искат най-доброто, без да нарушават банката. Той е оборудван с великолепен дисплей, бърза производителност, уважаван живот на батерията и заснема в по-голямата си част прекрасни висококачествени снимки.\nЦена: £ 529 | Купете сега от Amazon\nКакто бихте очаквали, тъй като по-малкият брат на Xperia XZ2, XZ2 Compact споделя много черти на по-големия си колега - както доброто, така и не, толкова добро. Те имат същия вътрешен хардуер, за начало: процесор Qualcomm Snapdragon 845, с 4 GB RAM и 64 GB разширяема памет. Това прави XZ2 Compact изключително мощно устройство за телефон с дисплей, който е само пет инча от ъгъл до ъгъл.\nОсвен това има идентични възможности на камерата (която, уви, включва непостоянната честота на HDR кадър на видео), е IP67 устойчива на прах и вода и има същия 18: 9 дисплей като по-големия си роднина. Можете да прочетете пълното ни ревю XZ2 Compact тук.\nSony Xperia XZ2 Compact: За кого е предназначен?\nВижте свързани Преглед на Sony Xperia XZ2: Може ли най-новият флагман на Sony да потопи Galaxy S9? Преглед на Samsung Galaxy S9: Най-добрият телефон на Samsung, но трябва ли да надстроите до Galaxy S10?\nАко XZ2 звучи точно на вашата улица и искате да получите достъп до най-доброто от това, което може да предложи, но искате да спестите пари и да имате смартфон с по-малък форма-фактор. Вместо лъскавия хлъзгав стъклен гръб на XZ2, задният корпус на XZ2 Compact има поликарбонатно покритие против надраскване и върху алуминиевата му рамка.\nЦена: £ 379 | Купете сега от Amazon\nДобавянето на думата „Ultra“ към Sony XA2 естествено ще ви накара да повярвате, че този телефон е едновременно по-голям и по-добър от неговия по-малък еквивалент, който споменахме по-горе. И ще бъдете наполовина права. Да, с допълнителен 1 инч екран, Ultra е значително по-голям от XA2, но се представя също толкова добре.\nС £ 379 става въпрос само за успеха да отидете до пръстите на краката с няколко други слушалки с аналогична цена и това е достоен избор, ако сте останали на какъв телефон да вземете на тази цена. Прочетете пълния ни преглед на Sony Xperia XA2 Ultra.\nSony Xperia XA2 Ultra: За кого е предназначен?\nВсеки, който търси малко под средния клас телефон с толкова голям екран, колкото може да се побере във вашите дънки - въпреки че може да изтръгне малко, ако джобовете ви не са достатъчно дълбоки. Вероятно няма да съжалявате за закупуването на този телефон, но ако не се примамвате към огромния му екран, тогава може би отидете за по-евтиния, но също толкова властен XA2.\nЦена: £ 370 | Купете сега от Amazon\nТова може да е водещото устройство на Sony през 2017 г., но дори и в бързо развиващия се свят на разработка на смартфони, той все още държи на стартирането на телефоните днес. Той е бърз изпълнител, има фантастична камера със страхотна функция за заснемане на бавни моменти от 960 кадъра в секунда и не се заглушава в отдела за дисплей, с екран с резолюция 4K HDR.\nВ момента на първоначалното ни ревю, XZ Premium беше за £ 650. Година след това и с близо 300 паунда е по-евтин, като намали цената значително след излизането на XZ2 Premium, така че няма да изгори дупка в джоба ви - но може просто да пробие дупка през тях благодарение на много острия си ъгли.\nSony Xperia XZ Premium: За кого е предназначен?\nНямаш нищо против да изоставаш малко от времето? XZ Premium е толкова добър, колкото всеки друг водещ телефон от 2017 г. и със само 370 паунда е адски много по-добър от повечето телефони от средния клас в същата ценова група. Просто не забравяйте да купите хубав уютен калъф, за да прикриете тези ъгли, подобни на нож, и да предотвратите скъсването на панталони.\nИскате нещо по-евтино?\nПовечето телефони на Sony се изтласкват до средното ниво на цените на смартфоните, в сравнение с, да речем, iPhone Xs и Samsung Galaxy S9 Plus, които определено са най-горните телефони. Но ако етикетите на цените на тези смартфони на Sony са прекалено високи за вас или просто не искате да харчите толкова пари за мобилен телефон, може да помислите за някои от най-ниските бюджетни решения.\nТези намаления на цените ще дойдат на цена; по-евтините телефони са склонни да имат по-малко функции, по-нискокачествени камери, по-слаби резолюции на екрана и ... получавате идеята. Но ако не искате нещо фантазия - просто устройство, което покрива всички основи на смартфоните - тогава имате няколко възможности да избирате. Преминете към нашата списък на най-добрите бюджетни смартфони, където можете да прочетете за шампионите на пазара на евтини телефони. Те започват от само £ 59 - точно така, бихте могли да имате 17 смартфона за цената на един iPhone Xs.\nфрактален дизайн 1000\nпреглед на huawei talkband b2


"Без дом и семейство" - на път с един шофьор след приемането на пакет "Мобилност" - България - Дневник\n08:15, 14 сеп 20 / 35\nЗаради приетите това лято нови правила за работа на превозвачите в Европейския съюз - т.нар. пакет "Мобилност", фирмата, в която работи румънският шофьор Стефан Дамиан, вече е взела решение да изнесе част от дейността си в Испания. Може би и самият Стефан Дамиан ще трябва да се премести работи там.\nЕкип на "Дойче веле" провери как пакет "Мобилност" промени живота на шофьорите в Румъния и проследи как започна първият курс на Дамиан от Румъния към Западна Европа веднага след влизането в сила на новите, по-строги правила.\nРейтинг: 1173 08:21, 14 сеп 20 Неутрално\nЕми честито на всички, дето лаехте "така им се пада на чорбаджиите" и "горките шофьори сега ще заживеят".\nСега хем шофьорите ще живеят още по-мизерно из разни дупки в Испания, хем ще се прибират веднъж в годината у дома, хем данъците на "чорбаджиите" и осигуровките им ще пълнят испанската хазна вместо румънската.\nРейтинг: 2816 08:28, 14 сеп 20 Любопитно\nА филм за турските и српските шофьори?\nРейтинг: 2152 08:32, 14 сеп 20 Неутрално\nНе успяхме да защитим националният си интерес, понеже все още не знаем как да играем играта с коалиране и лобиране в ЕК и ЕП!\nРейтинг: 562 08:36, 14 сеп 20 Неутрално\n... хем данъците на "чорбаджиите" и осигуровките им ще пълнят испанската хазна вместо румънската.\nБи ли дал справка нашите едри камионджии колко се харчат за данъци и осигуровки. Дали държавата не е на минус от тях? Колко ТОЛ са платили, колко пътища са потрошили и колко мангизи покрай вирОса са усвоили по разните му схеми?\nРейтинг: 2816 08:38, 14 сеп 20 Любопитно\nПлаче се за шофьорите а за командированите строителни работници, монтажници и заварчици ни слово. А повечето са на режим —> от Коледа до Коледа и 20 дена в лятото. За тях кога сълзи? Или те понеже ”бачкери”, ”общаци” ако им е?😉\nРейтинг: 515 08:51, 14 сеп 20 Неутрално\nШофьорите са осигурявани в България, данък печалба се плаща в България, застраховки - също. Дали е малко или много е отделен въпрос. Факт е, че един конкурентен бизнес на български фирми ще трябва да се изнесе от страната за да продължи да работи.\nРейтинг: 419 08:55, 14 сеп 20 Неутрално\nАз честно казано хич не ги харесвам камионджиите и без това. Като дойдат да карат тук и карат като дебили (меко казано). На магистралата не може дълъг камион (ТИР) да изпреварва друг дълъг камион (тир) с разлика от 1-2 км/ч заради различната марка ограничител примерно. Това е меко казано опасно и безотговорно.\nРейтинг: 515 08:59, 14 сеп 20 Неутрално\nОтлично знаят как да играят играта с коалиране и лобиране. Но се работи не за националния интерес, а за оцеляването на вожда и усвояването на евросредства.\nРейтинг: 3930 09:03, 14 сеп 20 Неутрално\nПримерът с фирмата на Стефан Дамиан е класически пример за фирма, която разширява дейността си като големите европейски фирми, които стъпвайки в други държави регистрират дъщерни фирми по местното законодателство, и ползват местни работници и служители, а гореспомената се премества в Испания със своите служители, които реално стават испанци. Докато други мечтаят да станат испанци.\nРейтинг: 1173 09:03, 14 сеп 20 Весело\nИдиотските въпроси имат само идиотски отговори, а аз с идиотщини и идиоти не се занимавам.\nРейтинг: 959 09:04, 14 сеп 20 Любопитно\n"Факт е, че един конкурентен бизнес на български фирми ще трябва да се изнесе от страната за да продължи да работи."\nИзобщо не е факт , дали в Испания , Франция или Германия ще могат да наемат шофьори на такива заплати , да не споменаваме по високите данъци , по високите разходи за обслужване на камионите .А даже не мога да си помисля че там могат да укрият данъци като платят на проверяващите както става обикновено тук.\nРейтинг: 3930 09:10, 14 сеп 20 Неутрално\n... Като дойдат да карат тук и карат като дебили (меко казано). На магистралата не може дълъг камион (ТИР) да изпреварва друг дълъг камион (тир) с разлика от 1-2 км/ч заради различната марка ограничител примерно. Това е меко казано опасно и безотговорно....\nА в Турция са хрисими като малки котенца, и много, ама много внимават. Защото там полицията като ги спре веднага им провярава тахографа, и ако някъде случайно е превишил скоростта, ама веднага му се съставя актче или получава фишче. И най-късно на границата си плаща глобата. А у нас даже и толтакси не плащат, защото ......, защото.\nРейтинг: 1385 09:11, 14 сеп 20 Неутрално\nАко ги няма камионджиите, нищо няма да можеш да си купиш от магазините - нито марковите маратонки, нито храна, нито електроника. Всичко се кара с тези камиони. Малко повече уважение към труда на хората.\nРейтинг: 1173 09:12, 14 сеп 20 Любопитно\nДо коментар [#6] от "gogo2011":"Факт е, че един конкурентен бизнес на български фирми ще трябва да се изнесе от страната за да продължи да работи."Изобщо не е факт , дали в Испания , Франция или Германия ще могат да наемат шофьори на такива заплати , да не споменаваме по високите данъци , по високите разходи за обслужване на камионите .А даже не мога да си помисля че там могат да укрият данъци като платят на проверяващите както става обикновено тук.\nШофьорите остават същите, заплатите - и те, само регистрацията на фирмата (оттам и данъците и осигуровките) отлита за Испания, толкова ли е трудно да го разберете?\nКолкото до укриването на данъци - май си нямате понятие от действителността в Южна Европа - Италия, Гърция, Испания, Португалия.\nРейтинг: 3626 09:13, 14 сеп 20 Неутрално\nХайде сега Бойко, дето се пъчеше, да оправи работата. Нали се пише много гъст с Меркел и Макрон? Ееех, пусти хвалби!\nРейтинг: 3930 09:17, 14 сеп 20 Неутрално\n"...фирмата, в която работи румънският шофьор Стефан Дамиан, вече е взела решение да изнесе част от дейността си в Испания. ..."\nНякои на това му казват, "вече фирмата е взела решение за разширяване на дейността си с откриване клон в Испания".\nРейтинг: 3930 09:22, 14 сеп 20 Неутрално\n"...Шофьорите остават същите, заплатите - и те, само регистрацията на фирмата (оттам и данъците и осигуровките) отлита за Испания, толкова ли е трудно да го разберете?..."\nИ като как фирма регистрирана в Испания, работеща в Испания, ще плаща румънски заплати? Ти май чукча писател?\nРейтинг: 846 09:27, 14 сеп 20 Неутрално\nЗа плащането на данъците, бях попадал на някаква статистика, че в България данък печалба бил 10%, но ефективно се събирали 9.5%, в Люксембург бил 30% и ефективно се събирали 2%.\nНо не го казвам като похвала събирането на повече данъци. Защото това са събрани пари от тези, които са ги изработили с предоставяне на услуги и стоки на останалите и които ако бяха останали при собствениците им, биха подобрили живота на цялото население.\nДанъците са нещо като картофите, които изяждаме или изгниват, но не посаждаме, за да съберем повече като поникнат. Колкото повече ядем или изгниват, толкова по-малко имаме за посаждане и по-малко ще събираме. Така че бъдете много внимателни с хваленето на данъците.\nРейтинг: 1244 09:34, 14 сеп 20 Неутрално\nС формуляр А1 е възможно да си само 6 месеца, бако ..\nРейтинг: 3930 09:35, 14 сеп 20 Неутрално\n"Колкото до укриването на данъци - май си нямате понятие от действителността в Южна Европа - Италия, Гърция, Испания, Португалия."\nМежду другото укриването на данъци, или сивата икономика не винаги е престъпна икономика като проституцията, дрогата, рекета. Не случайно полицията в тези страни си затваря очите за дребните амбулантни търговци, защото ако не е дребната им търговия те биха станали крадци, или нещо по-лошо.\nРейтинг: 3006 09:36, 14 сеп 20 Неутрално\nдив капитализъм срещу нормален капитализъм.\nРейтинг: 256 09:37, 14 сеп 20 Неутрално\nВъпросите изобщо не са идиотски!Те са точни и конкретни.А за отговорите ние се досещаме.Макар и не точно, и конкретно.Като не ти оттърва да отговаряш,поне не се излагай.Натиснаха чорбоджиите-камионджии,аз лично се надявам да има начин за натиск върху чокоите-земеделци,фармацефтичните босове и пр.другари бизнесмени.\nЗащото това нашето вече не е капитализъм,за съжаление.Това се е чист комунизъм от мафиотски тип.А някои от "капиталистите"дори още не са се отказали партийните си книжки.Онези, издавани съгласно прословутия чл.1\nРейтинг: 1173 09:45, 14 сеп 20 Весело\n"...Шофьорите остават същите, заплатите - и те, само регистрацията на фирмата (оттам и данъците и осигуровките) отлита за Испания, толкова ли е трудно да го разберете?..."И като как фирма регистрирана в Испания, работеща в Испания, ще плаща румънски заплати? Ти май чукча писател?\nПовтарям за особено красивите: фирмата ще работи както досега, със СЪЩИТЕ РУМЪНСКИ ШОФЬОРИ НА СЪЩИТЕ ЗАПЛАТИ, само РЕГИСТРАЦИЯТА ВЕЧЕ ЩЕ Е В ИСПАНИЯ, за да избегне ограниченията на пакета "Мобилност".\nМинималната заплата в Испания е 1100 евро БРУТО, а международен тираджия (румънец, българин) отдавна не се намира за по-малко от 1500 евро НЕТО.\nРейтинг: 1173 09:51, 14 сеп 20 Весело\nДо коментар [#10] от "pag":Въпросите изобщо не са идиотски!Те са точни и конкретни.А за отговорите ние се досещаме.Макар и не точно, и конкретно.Като не ти оттърва да отговаряш,поне не се излагай.Натиснаха чорбоджиите-камионджии,аз лично се надявам да има начин за натиск върху чокоите-земеделци,фармацефтичните босове и пр.другари бизнесмени.Защото това нашето вече не е капитализъм,за съжаление.Това се е чист комунизъм от мафиотски тип.А някои от "капиталистите"дори още не са се отказали партийните си книжки.Онези, издавани съгласно прословутия чл.1\n—цитат от коментар 22 на rta48522758\nДигай пролетарска революция, експроприирай експроприаторите, раздавай на бедните и твое ще е царството небесно.\nТрогателна е провинциално-комплексарската ви вяра в светостта на въображаемия колективен "Запад", който сън не го лови за да работи за благото на пролите и утвърждаване на скъпоценностите.\nРейтинг: 3006 10:03, 14 сеп 20 Весело\nняма нужда от революции. белите хора ви обясниха на нацитата как работят нещата. ако искате вдявайте, ако не си пискайте до 101\nРейтинг: 357 10:08, 14 сеп 20 Неутрално\nи аз така мислех, ама като питах един приятел дето в шофьор той каза - ние предпочитам да минат Макронските мерки. А всичко дето го слушате, че е уж "лошо за нас" и прочее е плод на фантастиките на такива парцали като Дневник и тези стоящи зад него, които насочват общественото мнение в полза на чорбаджиите.\nРейтинг: 2816 10:13, 14 сеп 20 Весело\nРейтинг: 1127 10:31, 14 сеп 20 Неутрално\nТи смяташ, че "белите хора" са загрижени за добруването на източноевропейските шофьори ли?\nРейтинг: 3006 10:53, 14 сеп 20 Неутрално\nРейтинг: 1173 12:17, 14 сеп 20 Весело\nДо коментар [#24] от "pag":няма нужда от революции. белите хора ви обясниха на нацитата как работят нещата. ако искате вдявайте, ако не си пискайте до 101\nИздаде се с този речник, турболиберално болшевиче.\nМожеш да не си даваш зор да ми отговаряш, с такива умствено увредени екземпляри не са ми интересни.\nРейтинг: 3006 12:23, 14 сеп 20 Весело\nходи да ближеш рани от решението на макрон, че още много ви чака\nРейтинг: 7962 15:00, 14 сеп 20 Неутрално\nТе"белите" достатъчно търпяха дъмпинга на източноевропейците.\nРейтинг: 858 19:13, 14 сеп 20 Неутрално\nДо коментар [#25] от "karatista":Ти смяташ, че "белите хора" са загрижени за добруването на източноевропейските шофьори ли?\nХич не им и пука за източноевропейци, араби или негри. Те са доволни когато се спазват законите в страните им.\nРейтинг: 858 19:14, 14 сеп 20 Неутрално\nЗаплатите пак ще са ниски, но поне испански.\nРейтинг: 419 12:55, 23 сеп 20 Неутрално\nАко ги няма сегашните, ще дойдат други на тяхно място. Това показва историята. Едно време сигурно така са казвали и за влаковите композиции... И уважение ще имам към техния труд, когато започнат наистина да се държат като професионални шофьори, каквито би следвало да бъдат! Когато дойдат в България, наистина шофират като отвързани...


Милена Костова и Иван Гърбачев изживяват любовта и споделят щастието в съвместния албум „Любов“ / Нова музика /\nИнтервю на Светослав Николов с Милена Костова и Иван Гърбачев\nТе са заедно в живота, а щастието на взаимността, както и ведрия си поглед върху живота Милена Костова (текстове, вокал) и Иван Гърбачев (музика, аранжименти, пиано) споделят в албума си от седем песни „Любов“. Сред тях има дует глас и пиано, а останалите записи са в трио с басиста Александър Леков и барабаниста Начо Господинов. В някои от записите в състава и със сола участват саксофонистът Венелин Георгиев, китаристът Николай Карагеоргиев и тромпетистът Тодор Бакърджиев.\nОткрили ценността в себе си, се допълваме в любовта, радваме се на шарения, пъстър свят и отправяме търсещ светлината поглед към живота. Така в едно изречение звучи албумът „Любов“. Милена Костова извежда като перспектива на песните положителната настройка към живота, която от лично усещане се превръща в обективна реалност: „Нашата основна цел бе да създаваме музика, която да бъде красива, светла, позитивна, да оставя след себе си привкус на хармония и радост. За нас всичко е любов. Любовта във всичките си форми е проява на това, което движи целия свят. Ние вярваме, че хората трябва да управляват съзнателно фокуса си в живота. За себе си сме избрали да се концентрираме върху нещата, които ни правят много щастливи, които ни карат да обичаме, да се изграждаме като личности. Това е посланието на нашите песни – че всеки от нас има силата да създава сам своята реалност. Когато повече хора живеят в такава реалност на любов и светлина, бихме могли да променим света към по-добро.“\nТекстовете на Милена се появяват, когато Иван засвири. А вкъщи той постоянно прави това. Милена продължава с описание на атмосферата: „В нашия дом не допускаме лоши мисли, негативни настроения. Всичко, което ни радва, се опитваме да го предадем чрез нашата музика.“ Иван извежда основното: „Всичко е любов. Когато любовта присъства в нас и в това, което искаме да кажем, магията се случва. Любовта спомага музиката да става по-хубава. Звучи като приказка, но при нас всичко е любов и всичко се случва много естествено и прекрасно. Много сме щастливи, че се имаме един друг и че имаме възможност да създаваме музика, което също ни прави адски щастливи.“ В албума той е уловил различни настроения и се редуват усещания за романтика и споделеност, за жизнерадост и усмивка. Сред песните има и уютни балади, и танцов суинг, като във всяка въздух между вдъхновяващите слова дават виртуозни инструментални сола.\nЗа Иван Гърбачев това е втори албум и първи вокален. С „Любов“ Милена издава първите си самостоятелни записи. Тя е завършила поп и джаз пеене в класа на доц. Етиен Леви в НБУ и е докторант в Пловдивския университет. „Любов“ излиза с подкрепата на Национален фонд „Култура“. Финансирането по проекта дава шанс за появата на нови джазови песни на български, което разширява присъствието на жанра. „Много обичам да пея на български език. Като изпълнител с немалък опит, знам колко различно реагира публиката, когато слуша думи на родния си език. Всички послания на песните се възприемат по-дълбоко, по-лично. С Иван вярваме, че създавайки текстове на български език, допринасяме тази прекрасна музика, джазът, да стига до повече хора, да е по-достъпна и по-разбираема. Затова без никакви колебания се впуснахме в това предизвикателство.“ – разказа Милена.\nФиналът на нашия разговор е с въпроса какво ги прави щастливи в момента. Отговорът идва с нетърпеливо почукване, което чуваме в телефонната слушалка. „В момента – дъщеря ни, която е в съседната стая, тропа по вратата и се опитва да нахлуе при нас и да се включи в интервюто.“ – прави ни част от домашния уют Иван Гърбачев.\nИнтервюто с Милена Костова и Иван Гърбачев можете да чуете чрез бутона „Аудио“.\nПесните от „Любов“ ще звучат с разказите на Милена Костова и Иван Гърбачев тази седмица в „За албумите от техните създатели“ в сряда от 19 ч. с повторение в събота от 14 ч.\nПредишна Силие Нергор с нов музикален проект, разказващ истории за живота вкъщи Следваща Нора Джоунс издава първи самостоятелен дългосвирещ концертен албум – ‘Til We Meet Again. Пилотен сингъл е песента It Was You


Задържаха Пламен Бобоков за търговия с влияние - 24chasa.bg\n09.07.2020 11:22; Ана Михова\nБизнесменът Пламен Бобоков е задържан за 24 часа заради разследването за търговия с влияние, научи "24 часа".\nВъв вторник той бе разпитван близо час и половина във връзка с разследването, което започна след като в неговия телефон и айпад беше открита комуникация с президентския секретар Пламен Узунов. На излизане от разпита Бобоков каза, че никога не е имал противозаконна или морално укорима комуникация.\nВ момента екипи на прокуратурата извършват претърсвания в два кабинета в президентството.\nАфганистан и ГДР са военните точки на Мошкин, чието име липсва в чата между Бобоков и Узунов Офицерът Мошкин е руснакът, за когото Бобоков търсил “златна виза” като “приятелска услуга” от екипа на президента Започна разпитът на Пламен Бобоков по делото за търговия с влияние